sagorsarker/bangla-wikipedia huggingface dataset:
খিমি রাম

খিমি রাম একজন হিমাচল প্রদেশের ভারতীয় জনতা পার্টির নেতা। তিনি হিমাচল প্রদেশ বিধানসভার সদস্য এবং বিধানসভার ডেপুটি স্পিকার এবং মন্ত্রিপরিষদ মন্ত্রীর দায়িত্ব পালন করেছেন।
দুলো রাম

দুলো রাম একজন ভারতীয় রাজনীতিবিদ। তিনি ভারতীয় জনতা পার্টির সদস্য ছিলেন। রাম কাংড়া জেলার বৈজনাথ আসন থেকে হিমাচল প্রদেশ বিধানসভার সদস্য ছিলেন। পরে, ২০১২ হিমাচল প্রদেশ বিধানসভা নির্বাচনের আগে তিনি হিমাচল লোকহিত পার্টিতে যোগ দিয়েছিলেন।
সাতপাল রায়জাদা

সাতপাল রায়জাদা একজন ভারতীয় রাজনীতিবিদ ভারতীয় জাতীয় কংগ্রেসের সদস্য। তিনি হিমাচল প্রদেশ বিধানসভার সদস্য হিসাবে উনা বিধানসভা কেন্দ্রের প্রতিনিধিত্ব করেন। তিনি তার দীর্ঘকালীন রাজনৈতিক প্রতিদ্বন্দ্বী সাতপাল সিং সতী, যিনি বিজেপির রাজ্য সভাপতি এবং ৩ বারের সিটি এমএলএ, তাকে ৩,১৯৬ ভোটে পরাজিত করেছেন।
ফুনচগ রাই

ফুনগ রাই হিমাচল প্রদেশের একজন ভারতীয় রাজনীতিবিদ। তিনি ভারতীয় জাতীয় কংগ্রেসের সদস্য।
তিনি ১৯৯০ ও ১৯৯৩ সালে লাহুল এবং স্পিতি জেলার লাহুল এবং স্পিতি বিধানসভা কেন্দ্র থেকে নির্বাচিত হয়েছিলেন।
বিপন সিং পারমার

বিপন সিং পারমার একজন ভারতীয় রাজনীতিবিদ এবং ভারতীয় জনতা পার্টির সদস্য। পারমার কাংড়া জেলার সুল্লাহ আসন থেকে হিমাচল প্রদেশ বিধানসভার সদস্য।
পবন নায়ার

পবন নায়ার একজন ভারতীয় রাজনীতিবিদ এবং ভারতীয় জনতা পার্টির (বিজেপি) সদস্য। তিনি হিমাচল প্রদেশের চাম্বা থেকে বিধানসভার সদস্য (বিধায়ক) ছিলেন।
রাম লাল মার্কান্দা

রাম লাল মার্কান্দা একজন ভারতীয় রাজনীতিবিদ এবং ভারতীয় জনতা পার্টির সদস্য। মার্কান্দা লাহুল এবং স্পিতি জেলা লাহুল ও স্পিতি আসন থেকে হিমাচল প্রদেশ বিধানসভার সদস্য ছিলেন।
মালাউই জাতীয় ফুটবল দল

মালাউই জাতীয় ফুটবল দল () হচ্ছে আন্তর্জাতিক ফুটবলে মালাউইয়ের প্রতিনিধিত্বকারী পুরুষদের জাতীয় দল, যার সকল কার্যক্রম মালাউইয়ের ফুটবলের সর্বোচ্চ নিয়ন্ত্রক সংস্থা মালাউই ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৬৮ সাল হতে ফুটবলের সর্বোচ্চ সংস্থা ফিফার এবং ১৯৭৪ সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৫৭ সালে, মালাউই প্রথমবারের মতো আন্তর্জাতিক খেলায় অংশগ্রহণ করেছে; মালাউইয়ে অনুষ্ঠিত উক্ত ম্যাচে মালাউই উত্তর রোডেসিয়ার কাছে ৫–০ গোলের ব্যবধানে পরাজিত হয়েছে।
৪১,০০০ ধারণক্ষমতাবিশিষ্ট বিঙ্গু জাতীয় স্টেডিয়ামে "শিখা" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় মালাউইয়ের রাজধানী লিলোঙ্গুইয়ে অবস্থিত। বর্তমানে এই দলের ম্যানেজারের দায়িত্ব পালন করছেন মেকে মোয়াসে এবং অধিনায়কের দায়িত্ব পালন করছেন আমাজুলুর রক্ষণভাগের খেলোয়াড় লিম্বিকানি এমজাভা।
মালাউই এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সে মালাউই এপর্যন্ত ২ বার অংশগ্রহণ করেছে, যার প্রত্যেকবার তারা শুধুমাত্র গ্রুপ পর্বে অংশগ্রহণ করতে সক্ষম হয়েছে।
পিটার এমপোন্ডা, জোসেফ কামওয়েন্ডো, জেমস সাঙ্গালা, ইয়াং চিমোদজি এবং কিন্নাহ ফিরির মতো খেলোয়াড়গণ মালাউইয়ের জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ১৯৯২ সালের ডিসেম্বর মাসে প্রকাশিত র‌্যাঙ্কিংয়ে মালাউই তাদের ইতিহাসে সর্বোচ্চ অবস্থান (৫৩তম) অর্জন করে এবং ২০০৭ সালের ডিসেম্বর মাসে প্রকাশিত র‌্যাঙ্কিংয়ে তারা ১৩৮তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে মালাউইয়ের সর্বোচ্চ অবস্থান হচ্ছে ৫৩তম (যা তারা ১৯৮৮ সালে অর্জন করেছিল) এবং সর্বনিম্ন অবস্থান হচ্ছে ১৪৮। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
বিনোদ কুমারী

বিনোদ কুমারী চন্দেল হিমাচল প্রদেশের একজন ভারতীয় রাজনীতিবিদ এবং ভারতীয় জনতা পার্টির সদস্য। বিনোদ কুমারী সোলান জেলার দুন আসন থেকে হিমাচল প্রদেশ বিধানসভার সদস্য ছিলেন।
কুলদীপ কুমার

কুলদীপ কুমার হিমাচল প্রদেশের একজন ভারতীয় রাজনীতিবিদ। তিনি ভারতীয় জাতীয় কংগ্রেসের প্রার্থী হয়ে গাগ্রেট আসন থেকে হিমাচল প্রদেশের দশম বিধানসভার সদস্য (২০০৩-২০০৭) ছিলেন।
রিখি রাম কাউন্দাল

রিখি রাম কাউন্দাল হিমাচল প্রদেশের ভারতীয় জনতা পার্টির নেতা। তিনি হিমাচল প্রদেশ বিধানসভার সদস্য। কাউন্দাল ১৯৯০-৯২ এবং ২০০৯-১২-এর সময় দু'বার বিধানসভার ডেপুটি স্পিকার হিসাবে দায়িত্ব পালন করেছিলেন।
রূপ দাস কাশ্যপ

রূপ দাস কাশ্যপ একজন ভারতীয় রাজনীতিবিদ এবং ভারতীয় জনতা পার্টির সদস্য। কশ্যপ শিমলা জেলার কাসুম্পতি আসন থেকে হিমাচল প্রদেশ বিধানসভার সদস্য ছিলেন।
রীনা কাশ্যপ

রীনা কাশ্যপ একজন ভারতীয় রাজনীতিবিদ। তিনি ভারতীয় জনতা পার্টির সদস্য হিসাবে পাছাদ আসন থেকে হিমাচল প্রদেশ বিধানসভার ২০১৯ উপ নির্বাচনে সদস্য নির্বাচিত হয়েছিলেন। সুরেশ কুমার কাশ্যপ সংসদে নির্বাচিত হওয়ার কারণে উপনির্বাচনের ঘটনা ঘটেছিল।
অজয় জামওয়াল

অজয় জামওয়াল হিমাচল প্রদেশের একজন ভারতীয় রাজনীতিবিদ। তিনি বিজেপির উত্তর-পূর্ব জোনাল সম্পাদক। তিনি আরএসএসের প্রচারকও।
কিশোরী লাল (কুলুর রাজনীতিবিদ)

কিশোরী লাল হিমাচল প্রদেশের একজন ভারতীয় রাজনীতিবিদ। লাল ভারতীয় জনতা পার্টির সদস্য। লাল কুলু জেলার অ্যানি আসন থেকে হিমাচল প্রদেশ বিধানসভার সদস্য ছিলেন।
রাম দাস মালাঙ্গার

রাম দাস মালাঙ্গার একজন ভারতীয় রাজনীতিবিদ এবং ভারতীয় জনতা পার্টির সদস্য ছিলেন। মালাঙ্গার উনা জেলার কুটলেহর আসন থেকে হিমাচল প্রদেশ বিধানসভার সদস্য ছিলেন। মালাঙ্গার ১৯৯৯ থেকে ২০০৩ সাল পর্যন্ত হিমাচল প্রদেশ বিধানসভার ডেপুটি স্পিকারের দায়িত্ব পালন করেছিলেন।
বাবু রাম মান্দিয়াল

বাবু রাম মান্দিয়াল হিমাচল প্রদেশের একজন ভারতীয় রাজনীতিবিদ এবং ভারতীয় জনতা পার্টির সদস্য। মান্দিয়ালহামিরপুর জেলার নাদুন আসন থেকে হিমাচল প্রদেশ বিধানসভার সদস্য ছিলেন।
বিজয় সিং মানকোটিয়া

বিজয় সিং মানকোটিয়া একজন ভারতীয় রাজনীতিবিদ এবং ভারতীয় জাতীয় কংগ্রেসের সদস্য। মানকোটিয়া জনতা দল ও ভারতীয় জাতীয় কংগ্রেসের টিকিটে কাংড়া জেলার শাহপুর আসন থেকে হিমাচল প্রদেশ বিধানসভার সদস্য ছিলেন। তিনি হিমাচল প্রদেশের মুখ্যমন্ত্রী বীরভদ্র সিংহের প্রতিদ্বন্দ্বী।
সদানন্দ চৌহান

সদানন্দ চৌহান হিমাচল প্রদেশের একজন ভারতীয় রাজনীতিবিদ এবং লোক জনশক্তি পার্টির সদস্য ছিলেন। চৌহান সিরমৌর জেলার নাহান আসন থেকে হিমাচল প্রদেশ বিধানসভার সদস্য ছিলেন।
মহিন্দর সিং চৌধুরী

মহিন্দর সিং চৌধুরী হিমাচল প্রদেশের একটি ভারতীয় রাজনীতিবিদ এবং লোকতান্ত্রিক মোর্চা হিমাচল প্রদেশের সদস্য। সিং মণ্ডী জেলার ধরমপুর আসন থেকে হিমাচল প্রদেশ বিধানসভার সদস্য ছিলেন।
বিদ্যা সাগর চৌধুরী

বিদ্যা সাগর চৌধুরী (১৯৩৩/৩৪ - ২৫ এপ্রিল ২০১৯) একজন ভারতীয় রাজনীতিবিদ এবং ভারতীয় জনতা পার্টির সদস্য ছিলেন। চৌধুরী কাংড়া জেলার কংরা আসন থেকে হিমাচল প্রদেশ বিধানসভার সদস্য ছিলেন। 
২৫ এপ্রিল ২০১৯এ ৮৫ বছর বয়সে তিনি মারা যান।
সঞ্জয় চৌধুরী

সঞ্জয় চৌধুরী হিমাচল প্রদেশের একজন ভারতীয় রাজনীতিবিদ এবং ভারতীয় জনতা পার্টির সদস্য। চৌধুরী কাংড়া জেলার কংরা আসন থেকে হিমাচল প্রদেশ বিধানসভার সদস্য। 
তিনি রওশন লালের ছেলে।
রাম কুমার চৌধুরী

রাম কুমার চৌধুরী হিমাচল প্রদেশের একজন ভারতীয় রাজনীতিবিদ এবং ভারতীয় জাতীয় কংগ্রেসের সদস্য। তিনি হিমাচল প্রদেশ বিধানসভার সদস্য।
কানওয়ার দুর্গা চাঁদ

কানওয়ার দুর্গা চাঁদ (১৯২২ - ১ মে ২০০০) হিমাচল প্রদেশের ভারতীয় জনতা পার্টির একজন নেতা ছিলেন। তিনি ১৯৭৭ থেকে ১৯৭৯ পর্যন্ত কাংড়া থেকে ষষ্ঠ লোকসভার সদস্য ছিলেন। তিনি ১৯ মাস জরুরী অবস্থায় কারাবরণ করেছিলেন। তিনি ১৯৬৭ থেকে ১৯৭৭ সাল পর্যন্তও হিমাচল প্রদেশ বিধানসভার সদস্য ছিলেন। তিনি ১৯৭২ থেকে ১৯৭৭ সাল পর্যন্ত বিধানসভা বিরোধী দলের নেতা ছিলেন।
তিনি ১৭ মে ২০০০ সালে মারা যান।
জগদেব চাঁদ

ঠাকুর জগদেব চাঁদ হিমাচল প্রদেশের ভারতীয় জনতা পার্টির একজন বৌদ্ধ নেতা ছিলেন। তিনি হামিরপুর থেকে হিমাচল প্রদেশ বিধানসভায় নির্বাচিত হয়েছিলেন এবং হিমাচল প্রদেশ সরকারের মন্ত্রীপরিষদের মন্ত্রীর দায়িত্ব পালন করেছিলেন। তিনি নিরবচ্ছিন্নভাবে পাঁচবার নির্বাচিত হয়েছিলেন। পঞ্চম বিজয়ের পরপরই ১৯৯৩ সালে তিনি মারা যান।
১৯৭৭ সালের জুন মাসে একজন বিধায়ক এবং রাজ্য সরকারের মন্ত্রিপরিষদ মন্ত্রীর পদকালে তাঁকে গণপরিবহন মন্ত্রীর দায়িত্ব দেওয়া হয়েছিল, তিনিই যাত্রী বীমা প্রকল্প চালু করার ধারণার পথিকৃৎ ছিলেন। যাত্রী বীমা প্রকল্প নিশ্চিত করেছিল যে ১৯৭৭ সালে দুর্ঘটনায় বেঁচে যাওয়া ব্যক্তিরা কমপক্ষে ২৫০০০ রুপি পাবেন। এরপরের সরকারগণ এই পরিমাণ আরও বাড়ান। হিমাচল রোড ট্রান্সপোর্ট কর্পোরেশন তাঁর সময়েই প্রথমবার মুনাফা অর্জন করেছিল।
রেনু চাদা

রেনু চাদা হিমাচল প্রদেশের একজন ভারতীয় রাজনীতিবিদ এবং ভারতীয় জনতা পার্টির সদস্য। চাদা চম্বা জেলার বনিখেত আসন থেকে হিমাচল প্রদেশ বিধানসভার সদস্য ছিলেন।
নারিন্দার ব্রাগতা

নারিন্দার ব্রাগতা সাবেক উদ্যান মন্ত্রী ও বর্তমান বিধানসভার সদস্য। তিনি হিমাচল প্রদেশের জুবল-কোটখাই বিধানসভা কেন্দ্র থেকে নির্বাচিত হন।
সুরেশ ভরদ্বজ

সুরেশ ভরদ্বজ (জন্ম: ১৫ ই মার্চ ১৯৫২) হিমাচল প্রদেশের একজন ভারতীয় রাজনীতিবিদ এবং ভারতীয় জনতা পার্টির সদস্য। ভারদ্বাজ শিমলা জেলার শিমলা আসন থেকে হিমাচল প্রদেশ বিধানসভার সদস্য। তিনি জয়রাম ঠাকুরের নেতৃত্বাধীন বিজেপি সরকারে আইন ও শিক্ষামন্ত্রী।
জিত রাম কাতওয়াল

জিত রাম হিমাচল প্রদেশের একজন ভারতীয় রাজনীতিবিদ। তিনি প্রাক্তন ভারতীয় আইএএস অফিসার এবং হিমাচল প্রদেশের ঝান্ডুটা বিধানসভা কেন্দ্রের বিধায়ক।
গঙ্গাপ্রসাদ মুখোপাধ্যায়

গঙ্গাপ্রসাদ মুখোপাধ্যায় () ( ১৭ ডিসেম্বর, ১৮৩৬ - ১৩ ডিসেম্বর, ১৮৮৯) ছিলেন অবিভক্ত বাংলার যশস্বী চিকিৎসক। 
গঙ্গাপ্রসাদ মুখোপাধ্যায়ের জন্ম ব্রিটিশ ভারতের অধুনা পশ্চিমবঙ্গের হুগলি জেলার জিরাট-বলাগড় গ্রামে। পিতার নাম বিশ্বনাথ মুখোপাধ্যায়। বাল্যকালে তার পিতৃবিয়োগ ঘটায় দারিদ্র্যের সঙ্গে সংগ্রাম করে পড়াশোনা করেন। অত্যন্ত মেধাবী ছাত্র ছিলেন তিনি। ১৮৫৭ খ্রিস্টাব্দে কলকাতা বিশ্ববিদ্যালয় প্রতিষ্ঠিত হলে, তিনি ওই বছরেই এন্ট্রান্স পরীক্ষায় উত্তীর্ণ হন। ১৮৬১ খ্রিস্টাব্দে প্রেসিডেন্সি কলেজ থেকে  বি.এ  পাশ করে কিছু দিন আইন পড়তে যান। পরে অবশ্য ডাক্তারি পড়তে শুরু করেন এবং ১৮৬৬ খ্রিস্টাব্দে এম.বি পাশ করে কলকাতার ভবানীপুর অঞ্চলে চিকিৎসা ব্যবসা শুরু করেন। দয়ালু ও সুচিকিৎসক হিসাবে তার সেসময় বেশ খ্যাতি ছিল। প্র্যাকটিসের ফাঁকেই তিনি  লিখেছিলেন বেশ কয়েকটা বই। সাধারণের পাঠোপযোগী,সাধারণ চিকিৎসা এবং ওষুধ-বিষুধের জন্য বাংলায় লেখেন চিকিৎসা সংক্রান্ত বই -
বই দুটি সেসময় বেশ জনপ্রিয়তা পেয়েছিল। 
সে কালের কলকাতা মেডিক্যাল কলেজের ডাক্তারি ছাত্রদের বাংলায় লেখা বইয়ের অভাব দেখে বাংলায় অনুবাদ করেন প্র্যাকটিস অফ মেডিসিনের প্রথম খণ্ড,দ্বিতীয় খণ্ড এবং‘শারীর বিদ্যা’(Anatomy-র বাংলা অনুবাদ)। গঙ্গাপ্রসাদ শুধু মেডিক্যাল সায়েন্সের বই-ই অনুবাদ করেননি, তিনি বাল্মীকি রামায়ণের ছন্দোবদ্ধ অনুবাদ করেছিলেন। গঙ্গাপ্রসাদের স্ত্রী ছিলেন জগত্তারিণী দেবী এবং বাংলার বাঘ স্যার আশুতোষ মুখোপাধ্যায় ছিলেন তার একমাত্র সন্তান। কলকাতার ভবানীপুরে তার নামাঙ্কিত একটি সড়ক আছে।
গঙ্গাপ্রসাদ ১৮৮৯ খ্রিস্টাব্দে ১৩ ডিসেম্বর ৫৩ বৎসর বয়সে স্বল্প রোগভোগের পর প্রয়াত হন।
জাফর গহর

জাফর গহর খান (; জন্ম: ১ ফেব্রুয়ারি, ১৯৯৫) পাঞ্জাবের লাহোর এলাকায় জন্মগ্রহণকারী পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য তিনি। ২০১০-এর দশকের মাঝামাঝি সময়কাল থেকে পাকিস্তানের পক্ষে আন্তর্জাতিক ক্রিকেটে অংশগ্রহণ করছেন। নভেম্বর, ২০১৫ সালে পাকিস্তানের পক্ষে আন্তর্জাতিক ক্রিকেটে অভিষেক ঘটে তার।
ঘরোয়া প্রথম-শ্রেণীর পাকিস্তানি ক্রিকেটে ইসলামাবাদ ইউনাইটেড, লাহোর কালান্দার্স, জারাই তারাকিয়াতি ব্যাংক লিমিটেড দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলছেন। এছাড়াও, বামহাতে নিচেরসারিতে ব্যাটিং করতেন জাফর গহর।
২০১৩ সাল থেকে জাফর গহরের প্রথম-শ্রেণীর খেলোয়াড়ী জীবন চলমান রয়েছে। বোলিংকালে ক্রিজে তার পা এগিয়ে ফেলার প্রবণতা রয়েছে।
লাহোরে জন্মগ্রহণকারী জাফর গহর নগরীর উত্তর অঞ্চলের ক্লাব ক্রিকেটে অংশ নিতেন। এরপর, শাফকাত রানা ক্রিকেট একাডেমিতে যুক্ত হন। এরফলে, অনূর্ধ্ব-১৫ দলের সদস্য হিসেবে তাকে মনোনীত করা হয়। ২০০৮ সালে ওয়েস্ট ইন্ডিজে অনুষ্ঠিত অনূর্ধ্ব-১৫ বিশ্ব প্রতিযোগিতায় খেলার জন্যে নির্বাচিত হন। ঐ প্রতিযোগিতায় ১৭.১০ গড়ে ১০ উইকেট লাভ করেন তিনি।
এরপর, ২০১২ সালের অনূর্ধ্ব-১৯ বিশ্বকাপে অংশগ্রহণের পর ২০১৩ সালে ইংল্যান্ডে যুব দলের সফরে নিজেকে সকলের কাছে পরিচিত করে তুলেন। সেখানে বাংলাদেশসহ ত্রি-দেশীয় প্রতিযোগিতায় সফলতম বোলারে পরিণত হন। ১১.৪৪ গড়ে ১৮ উইকেট লাভ করেন। পাশাপাশি, নিজ দেশে ফিরেও বেশ ভালোমানের খেলা উপহার দেন। অবশেষে অন্যতম বৃহৎ বিশেষ প্রাধিকারপ্রাপ্ত দল জারাই তারাকিয়াতি ব্যাংক লিমিটেডের পক্ষে খেলার জন্যে চুক্তিবদ্ধ হন। ঐ ক্লাবের অনূর্ধ্ব-১৯ দলের অধিনায়কের দায়িত্ব পালন করেন। পরবর্তীতে বড়দের দলের খেলার সুযোগ পান। সাঈদ আজমল, আব্দুল রাজ্জাক, ইয়াসির হামিদের ন্যায় জাতীয় খেলোয়াড়দের ছত্রচ্ছায়ায় নিজেকে শাণিত করেন। এরপর, পাকিস্তান স্টেট ব্যাংকের পক্ষে খেলার পর ২০১৫ সালে সুই সাউদার্ন গ্যাস কোম্পানিতে খেলেন।
সেপ্টেম্বর, ২০১৯ সালে কায়েদ-ই-আজম প্রতিযোগিতায় মধ্য পাঞ্জাব দলের সদস্যরূপে খেলার জন্যে মনোনীত হন। চূড়ান্ত খেলা শেষে তাকে ঐ প্রতিযোগিতার সেরা খেলোয়াড় হিসেবে নামাঙ্কিত করা হয়। ২০২০-২১ মৌসুমের ঘরোয়া প্রতিযোগিতায়ও মধ্য পাঞ্জাব দলের পক্ষে খেলেন।
সমগ্র খেলোয়াড়ী জীবনে একটিমাত্র টেস্ট ও একটিমাত্র একদিনের আন্তর্জাতিকে অংশগ্রহণ করেছেন জাফর গহর। ৩ জানুয়ারি, ২০২১ তারিখে ক্রাইস্টচার্চে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এছাড়াও, ১৭ নভেম্বর, ২০১৫ তারিখে শারজায় ইংল্যান্ড দলের বিপক্ষে একটিমাত্র একদিনের আন্তর্জাতিকে অভিষেক ঘটে তার।
অক্টোবর, ২০১৫ সালে বামহাতি স্পিনার জাফর গহরকে আঘাতগ্রস্ত ইয়াসির শাহের পরিবর্তে খেলানো হয়। তবে, তিনি সঠিক সময়ে বিমানে আরোহণ করতে পারেননি। অবশ্য একমাস পর তার ওডিআই অভিষেক হয়। ১৭ নভেম্বর, ২০১৫ তারিখে শারজায় ইংল্যান্ড দলের বিপক্ষে সিরিজের তৃতীয় একদিনের আন্তর্জাতিকে প্রথমবারের মতো অংশ নেন।
অক্টোবর, ২০২০ সালে সফরকারী জিম্বাবুয়ে দলের বিপক্ষে খেলার জন্যে পাকিস্তানের ২২-সদস্যের প্রাথমিক দলে তাকে অন্তর্ভুক্ত করা হয়।
নভেম্বর, ২০২০ সালে নিউজিল্যান্ড গমনার্থে পাকিস্তানের সম্ভাব্য ৩৫-সদস্যের তালিকায় তাকে রাখা হয়। ডিসেম্বর, ২০২০ সালে প্রথম টেস্টে শাদাব খান উরুতে আঘাতপ্রাপ্ত হন। ফলশ্রুতিতে, জাফর গহরকে তার স্থলাভিষিক্ত করা হয়। অতঃপর, ৩ জানুয়ারি, ২০২১ তারিখে ক্রাইস্টচার্চে স্বাগতিক নিউজিল্যান্ড দলের বিপক্ষে সিরিজের দ্বিতীয় টেস্টে তার অভিষেক পর্ব সম্পন্ন হয়।
অন্ত্রীয় স্নায়ুতন্ত্র

অন্ত্রীয় স্নায়ুতন্ত্র ()(ENS) হলো স্বয়ংক্রিয় স্নায়ুতন্ত্রের একটি অন্যতম প্রধান বিভাজন এবং জালের মতো বিস্তৃত নিউরন নিয়ে গঠিত যা পরিপাকন্ত্রের কার্যাবলি নিয়ন্ত্রণ করে। এটি সিম্প্যাথেটিক ও প্যারাসিম্প্যাথেটিক স্নায়ুতন্ত্রের উপর নির্ভরশীল না হয়ে স্বাধীনভাবে কাজ করতে পারে, যদিও এটি তাদের দ্বারা প্রভাবিত হতে পারে। এটি দ্বিতীয় মস্তিষ্ক নামেও পরিচিত। এটি সম্পূর্ণরূপে অন্ত্রের প্রাচীরে অবস্থিত, যা অন্ননালি থেকে শুরু হয়ে মলদ্বার পর্যন্ত বিস্তৃত। অন্ত্রীয় স্নায়ুতন্ত্রে নিউরন সংখ্যা প্রায় ১০ কোটিরও বেশি যা প্রায় সমগ্র সুষুম্না কাণ্ডের নিউরন সংখ্যার চেয়ে বেশি। এই অতি উন্নত স্নায়ুতন্ত্র মূলত পাকস্থলী ও অন্ত্রের সঞ্চালন ও ক্ষরণের জন্য গুরুত্বপূর্ণ। এটি নিউরাল ক্রেস্ট কোষ থেকে উদ্ভূত।
অন্ত্রীয় স্নায়ুতন্ত্র মস্তিষ্ক ও সুষুম্না কাণ্ডের প্রভাব ছাড়ায় স্বাধীনভাবে কাজ করতে সক্ষম,
কিন্তু স্বাস্থ্যবান ব্যক্তির ক্ষেত্রে ভেগাস স্নায়ু ও কশেরুকাপূর্ব গ্যাংলিয়ার মাধ্যমে স্বয়ংক্রিয় স্নায়ুতন্ত্র থেকে উদ্দীপনা পাওয়ার উপর নির্ভরশীল। তবে গবেষণায় দেখা গেছে ভেগাস স্নায়ু ছিন্ন করার পরেও এই ব্যবস্থা সক্রিয় থাকে। অন্ত্রীয় স্নায়ুতন্ত্র প্রধানত দুই ধরনের জালক নিয়ে গঠিত, (১) অনুদৈর্ঘ্য ও বৃত্তাকার পেশিস্তরের মধ্যে অবস্থিত বহিস্থ জালক যা মায়েন্টেরিক জালক নামে পরিচিত, এবং (২) একটি অভ্যন্তরীণ জালক বা উপশ্লৈষ্মিক জালক যা উপশ্লৈষ্মিক ঝিল্লিতে অবস্থিত।
মায়েন্টেরিক জালক প্রধানত পাকস্থলী ও অন্ত্রীয় অঙ্গ সঞ্চালন নিয়ন্ত্রণ করে। অপরদিকে উপশ্লৈষ্মিক জালক প্রধানত পাকস্থলী ও অন্ত্রীয় ক্ষরণ ও স্থানীয় রক্ত প্রবাহ নিয়ন্ত্রণ করে।
মানুষের ক্ষেত্রে অন্ত্রীয় স্নায়ুতন্ত্র প্রায় ৫০ কোটি নিউরন নিয়ে গঠিত, এর মধ্যে বিভিন্ন ধরনের ডোজিয়েল কোষও রয়েছে। এই নিউরন সংখ্যা মস্তিষ্কের নিউরন সংখ্যার ০.৫%, মানব সুষুম্না কাণ্ডের নিউরনের প্রায় পাঁচগুণ। অন্ত্রীয় স্নায়ুতন্ত্র পরিপাকতন্ত্রের গাত্রের অভ্যন্তরে সুগঠিত অবস্থায় থাকে যা অন্ননালি থেকে শুরু হয়ে মলদ্বার পর্যন্ত বিস্তৃত।
পুরো অন্ত্রে জালের মতো ছড়িয়ে থেকে স্নায়ু উদ্দীপনা সঞ্চারণ করে। দুই ধরনের জালক নিয়ে অন্ত্রীয় স্নায়ুতন্ত্র গঠিত: মায়েন্টেরিক জালক বা অয়ারব্যাকের জালক এবং উপশ্লৈষ্মিক জালক বা মিসনারের জালক।
মায়েন্টেরিক জালক মাসকুলারিস এক্সটার্নার বহিস্থ ও অভ্যন্তরীণ স্তরের মধ্যে অবস্থিত, অপরদিকে উপশ্লৈষ্মিক জালকটি উপশ্লৈষ্মিক ঝিল্লিতে অবস্থিত।
এটি অয়ারব্যাকের জালক নামেও পরিচিত। মায়েলিন আবরণ বিহীন তন্তু ও গ্যাংলিয়ন পরবর্তী স্বয়ংক্রিয় কোষদেহ নিয়ে গঠিত যা অন্ত্রের মাস্কুলারিস এক্সটার্নার বৃত্তাকার ও অনুদৈর্ঘ্য স্তরের মধ্যে অবস্থিত। জার্মান নিউরোপ্যাথলজিস্ট লিওপল্ড অয়ারব্যাক এটি আবিষ্কার করেন। এই নিউরনগুলো মাস্কুলারিস এক্সটার্নার উভয় স্তরে মোটর ইনপুট প্রদান করে থাকে এবং সিমপ্যাথেটিক ও প্যারাসিমপ্যাথেটিক উভয় ইনপুটও দিয়ে থাকে। জালকটির অ্যানাটমি কেন্দ্রীয় স্নায়ুতন্ত্রের অ্যানাটমির অনুরূপ। জালকটিতে সংবেদী রিসেপ্টরও রয়েছে।
এটি মিসনারের জালক নামেও পরিচিত। এটি অন্ত্রীয় পথের উপশ্লৈষ্মিক স্তরে পাওয়া যায়। জার্মান ফিজিওলজিস্ট Georg Meissner এটি আবিষ্কার করেন। এটি অন্ত্রপ্রাচীরের শ্লৈষ্মিক স্তরে স্নায়ু উদ্দীপনা প্রদানের কাজ করে।
কমলেশ্বর বাঁধ

কমলেশ্বর বাঁধ, সরকারিভাবে "হিরণ-১ বাঁধ" নামেও সুপরিচিত, ভারতের গুজরাত রাজ্যের বিশাবদরের হিরণ নদী উপর অবস্থিত একটি শিলাপূর্ণ বাঁধ। পরিমাপ বিশিষ্ট, বাঁধটি গীর জাতীয় উদ্যানের মধ্যেই অবস্থিত ও জলসেচের জন্য ১৯৫৯ সালেই এটির নির্মাণকার্য সম্পন্ন হয়। জলাধারটি উল্লেখযোগ্য পাখি ও কুমিরের সংখ্যার জন্য বিখ্যাত।
মুহাম্মদ সামাদ

মুহাম্মদ সামাদ একজন কবি এবং বর্তমানে ঢাকা বিশ্ববিদ্যালয়ের উপ-উপাচার্য। তার কবিতার জন্য তিনি দেশী ও বিদেশী নানা পুরস্কারে ভূষিত হয়েছেন। কবিতায় বিশেষ অবদানের জন্য তিনি ২০২১ সালে বাংলা একাডেমি সাহিত্য পুরস্কার ও ২০২৪ সালে একুশে পদক পান।
তিনি ১৯৫৬ সালে তৎকালীন ময়মনসিংহ জেলার জামালপুরে জন্মগ্রহণ করেন। তিনি ঢাকা বিশ্ববিদ্যালয়ের সমাজকল্যাণ ও গবেষণা ইনস্টিটিউটের শিক্ষক। মার্কিন যুক্তরাষ্ট্রের উইনোনা স্টেট ইউনিভার্সিটিতে ভিজিটিং অধ্যাপক ও বেসরকারি বিশ্ববিদ্যালয় ইউনিভার্সিটি অব ইনফরমেশন টেকনোলজি অ্যান্ড সায়েন্সস (ইউআইটিএস)-এর উপাচার্য ছিলেন। তিনি জাতীয় কবিতা পরিষদের সভাপতি হিসেবে দায়িত্ব পালন করছেন।
উল্লেখযোগ্য কাব্যগ্রন্থগুলো হচ্ছে: 
তার কবিতা ইংরেজি, চীনা, গ্রিক, সুইডিশ, সার্বীয়, হিন্দি, সিংহলি প্রভৃতি ভাষায় অনূদিত হয়েছে।
ডোজে (মিম)

ডোজে (; ইংরেজি: Doge, ), এছাড়াও ডোজ, ডোগ এবং ডোগে নামেও ডাকা হয়, হলো একটি ইন্টারনেটের মিম (Meme) যা ২০১৩ সালে জনপ্রিয় হয়ে ওঠে। মিমটি সাধারণত পটভূমিতে সান্স ফন্টে বহুরঙা টেক্সটের সঙ্গে একটি শিবা ইনু কুকুরের ছবি নিয়ে তৈরী। লেখাটি এক ধরনের অভ্যন্তরীণ মনোলগের প্রতিনিধিত্ব করে, যা হাস্যরসাত্মক বানানোর জন্য ইচ্ছাকৃতভাবে আঞ্চলিক বাংলা বা ভাঙা ইংরেজি আকারে লেখা হয়।
এই মিমটি ২০১০ সালের একটি ছবির উপর ভিত্তি করে নির্মিত, এবং ২০১৩ সালের শেষের দিকে জনপ্রিয় হয়ে ওঠে, যা সে বছরের "শীর্ষ মিম" হিসেবে পরিচিতি লাভ করে। ২০১৩ সালের শেষের দিকে জনপ্রিয় সংস্কৃতিতে এই শিবা ইনুটির একটি উল্লেখযোগ্য উপস্থিতি ছিল, যার মধ্যে অন্যতম একটি ছিল ক্রিপ্টোকারেন্সি ভিত্তিক ডোজ (Doge), ডোজকয়েন (Dogecoin), যা সে বছরের ডিসেম্বরে চালু হয়েছিল। একটি স্পন্সরশীপ চুক্তির অংশ হিসেবে জশ ওয়াইজের ন্যাস্কার গাড়িতে প্রদর্শিত হয়েছে এই শিবা ইনু মিমটি। ডোজকে মার্কিন যুক্তরাষ্ট্রের কংগ্রেসের সদস্যরা, ডেল্টা এয়ার লাইন্সের একটি নিরাপত্তা ভিডিও, একটি গুগল ইস্টারডিম এবং "অদ্ভুত আল" ইয়াঙ্কোভিচের "ওয়ার্ড ক্রাইম" গানের ভিডিওর কথা উল্লেখ করেছেন। দশকের শেষের দিকে, মিম জনপ্রিয়তা একটি পুনরুত্থান দেখেছে। বেশ কয়েকটি অনলাইন জরিপ এবং মিডিয়া আউটলেট দোজেকে ২০১০ এর দশকের সেরা ইন্টারনেট মিমগুলির একটি হিসাবে স্বীকৃতি দিয়েছে।
 হলো মূল মিমে প্রদর্শিত একটা শিবা ইনু জাতের পেডিগ্রি কুকুরছানা, যাকে একটি পশু আশ্রয়কেন্দ্রে পাঠানো হয় যখন তার কুকুরছানা মিল বন্ধ হয়ে যায়। ২০০৮ সালে জাপানি কিন্ডারগার্টেন শিক্ষক আতসুকো সাতো তাকে দত্তক নিয়েছিলেন এবং সাইট্রাস ফলের কাবোসুর নামে নামকরণ করা হয় কারণ সাতো ভেবেছিলেন যে তার ফলের মত গোলাকার চেহারা আছে। এই থিমে আরেকটি শিবা ইনু কে দেখা যাচ্ছে সুকি, সান ফ্রান্সিসকোর ফটোগ্রাফার জোনাথন ফ্লেমিং-এর একজন নারী। তার স্ত্রী ভুলবশত ধোয়ার মধ্যে একটা স্কার্ফ রেখেছিল, যার ফলে তা সঙ্কুচিত হয়ে গিয়েছিল। ২০১০ সালের ফেব্রুয়ারি মাসে এক ঠান্ডা রাতে তিনি বাইরে স্কার্ফ পরা সুকির একটি ছবি তুলেছিলেন।
২০১০ সালে সাতো রচিত একটি ব্লগ পোস্টে কাবোসুকে প্রথম দেখা যায়; পরবর্তীতে ওভারলেইড কমিক সান্স টেক্সট ব্যবহার করে ছবির বৈচিত্র্য "শিবা কনফেশন্স" নামক একটি টাম্বলার ব্লগ থেকে পোস্ট করা হয়। যাইহোক, জুন ২০০৫ সালে যখন এটি "হোমস্টার রানার" পাপেট সিরিজের একটি পর্বে উল্লেখ করা হয়, তখন হাস্যরসিকতার উদ্দেশ্যে ইচ্ছাকৃতভাবে ভুল বানান "ডোজে" ব্যবহার করা হয়। ২০১০ সালের অক্টোবর মাসে রেডিট-এ "এলএমবিও লুক @ দিস ফুকেন ডগ" শিরোনামে একটি পোস্টে ছবিটি পোস্ট করার পর ছবিটি জনপ্রিয়তা বাড়াতে শুরু করে।
এই মিমে ব্যবহৃত অন্যান্য কিছু চরিত্র বাস্তব কুকুরের ছবির উপর ভিত্তি করে তৈরি করা হয়েছে। চিমস হংকং থেকে বাল্টজে নামের একটি কুকুরের ছবির উপর ভিত্তি করে তৈরি; তিনি এক বছর বয়সে দত্তক নেওয়া হয় এবং ২০২০ সালে নয় বছর বয়সী ছিলেন। ওয়াল্টার ষাঁড়ের টেরিয়ার নেলসনের উপর ভিত্তি করে তৈরি, যিনি মূলত ২০১৮ সালে জনপ্রিয় হয়ে ওঠেন যখন তার মালিক ভিক্টোরিয়া লেইহ টুইটারে নেলসনের একটি ছবি পোস্ট করেন, যার শিরোনাম ছিল "হোয়েন ইউ ওপেন দ্য ফ্রন্ট-ফেসিং ক্যামেরা অন এক্সিডেন্ট"। ২০২০ সালে নেলসনের মৃত্যুর গুজব ইন্টারনেটে ছড়িয়ে পড়তে শুরু করে, যদিও সেগুলো মিথ্যা হয়ে যায়।
ইংরেজিতে "ডোজে" এর সবচেয়ে সাধারণ উচ্চারণ হলো এবং । বাংলাদেশ বা ভারতের মতো অ-ইংরেজিভাষী দেশগুলোতে মাঝে মাঝে "ডোজে" উচ্চারণ করা হয় ()। যারা এই মিমের সাথে অপরিচিত তারা উচ্চারণ "ডগি", , , অথবা শুধুমাত্র , "ডগ" ব্যবহার করে।
রবিউল আলম (নাট্যকার)

রবিউল আলম (জন্ম ৩ নভেম্বর ১৯৪৬) একজন বাংলাদেশী নাট্যকার, নাট্য নির্দেশক, অভিনেতা, ও সংগঠক। তিনি সাড়ে চার দশক ধরে বাংলাদেশের নাট্য আন্দোলনের সাথে যুক্ত রয়েছেন। নাটকে অবদানের জন্য তিনি ২০২১ সালে বাংলা একাডেমি সাহিত্য পুরস্কার অর্জন করেন।
রবিউল আলম ১৯৪৬ সালের ৩রা নভেম্বর তৎকালীন পূর্ব পাকিস্তানের (বর্তমান বাংলাদেশ) বগুড়া জেলার বারপুর গ্রামে জন্মগ্রহণ করেন। তার পিতা জসিমউদ্দিন আহমেদ এবং মাতা জমিলা খাতুন। তিনি ১৯৬৫ সালে উচ্চ মাধ্যমিক পাস করেন। তিনি ১৯৬৯ সালে বাংলাদেশ প্রকৌশল বিশ্ববিদ্যালয় থেকে রসায়ন প্রকৌশল বিষয়ে স্নাতক সম্পন্ন করেন। উচ্চ মাধ্যমিকে পড়ার সময় ১৯৬৫ সালে তিনি তার প্রথম নাটক "বর সংকট" লিখেন ও বগুড়ায় মঞ্চায়ন করেন। 
আলম কর্মজীবনে ৩৫ বছর টিএসপি ফার্টিলাইজার, ইউনিলিভার বাংলাদেশ ও কোহিনূর কেমিক্যালে বিভিন্ন পদে দায়িত্ব পালন করেছেন।
চট্টগ্রামে টিএসপি ফার্টিলাইজারে কর্মরত অবস্থায় ১৯৭২ সালে তিনি প্রথম মঞ্চ অভিনয়ে যুক্ত হন। পরে ১৯৭৩ সালে নাট্যকাল হিসেবে আত্মপ্রকাশ করেন। এরপর ১৯৭৪ সালে তিনি “তীর্যক নাট্যগোষ্ঠী” প্রতিষ্ঠা করেন। এই গোষ্ঠীর প্রথম নাটক "জননীর মৃত্যু চাই"-এর নাট্যকার তিনি। তিনি এই দলের জন্য "সমাপ্তি অন্যরকম", "এক যে ছিল দুই হুজুর", "আকাঙ্ক্ষিত একজন", "বিপক্ষে বন্দুক"-সহ নয়টি নাটক রচনা করেন। এছাড়া তিনি উইলিয়াম শেকসপিয়ারের "অ্যাজ ইউ লাইক ইট" নাটকের অনুবাদ করেছেন।
রবিউল আলম ১৯৭৫ সালে বাংলাদেশ বেতারে নাট্যকার হিসেবে, পরে অভিনেতা (১৯৮১) ও অতিথি প্রযোজক (১৯৯৪) হিসেবে যুক্ত হন। তিনি বাংলাদেশ টেলিভিশনে নাট্যকার (১৯৯৭) ও অভিনেতা (২০০২) হিসেবেও কাজ করেছেন।
তীর্যকের বাইরে তার রচিত "নাপুস" নাটকটি ইঞ্জিনিয়ার্স ইনস্টিটিউশন, কোরাস, বেনানাশিস ও চট্টগ্রাম ক্লাবে মঞ্চস্থ হয়। নাটকটি ১৯৯৩ সালে বেনানাশিস জাতীয় নাট্যোৎসবে শ্রেষ্ঠ প্রযোজনার পুরস্কার লাভ করে। এছাড়া তার রচিত "রাজা সাহিত্য কারখানা" থিয়েটার ওয়ার্কশপ চট্টগ্রাম, চট্টগ্রাম ক্লাব ও শব্দ নাট্যচর্চা কেন্দ্রে; "বিবি পাঠশালা" ত্রিতরঙ্গ ও মতিঝিল থিয়েটারে; "আকাশ পারের আগন্তুক" ও "উল্টো ফাঁদে" চট্টগ্রাম ক্লাবে; এবং "মিশার কীর্তি" ও "চলন বিলে কলঙ্ক" বগুড়ার প্রাকৃতজনে মঞ্চস্থ হয়।
রবিউল আলমের প্রকাশিত গ্রন্থের সংখ্যা ১৯টি। এর মধ্যে ১৪টি নাট্যগ্রন্থ (শেক্সপীয়র, মলিয়ের ও হ্যারল্ড পিন্টারের নাটকের ৩টি অনুবাদগ্রন্থসহ), ২টি উপন্যাসিকা, ১টি রম্য ও ২টি গল্পগ্রন্থ।
আন্তর্জাতিক শুল্ক দিবস

আন্তর্জাতিক শুল্ক দিবস (২৬ জানুয়ারি), বিশ্ব শুল্ক সংস্থা (World Customs Organization), একটি আন্তর্জাতিক সংগঠন যা বিশ্বব্যাপী আন্তঃদেশীয় বাণিজ্যের ক্ষেত্রে কেন্দ্রীয় শুল্ক সমন্বয়কের দায়িত্ব পালন করে। পূর্বে এই সংস্থাটির নাম ছিল শুল্ক সহযোগিতা কেন্দ্র। বিশ্ব শুল্ক সংস্থার দপ্তর বেলজিয়ামের রাজধানী ব্রাসেল্‌স শহরের কেন্দ্রে অবস্থিত। পৃথিবীর ১৮২টি দেশ বর্তমানে এই সংস্থার সদস্য। ১৯৫৩ খ্রিষ্টাব্দের ২৬ জানুয়ারি ব্রাসেলসে প্রথম কাউন্সিল অধিবেশন অনুষ্ঠিত হয়। ১৯৯৪ খ্রিষ্টাব্দে এই সংগঠনের নাম বিশ্ব শুল্ক সংস্থা নির্ধারণ করা হয়। ১৯৫৩ খ্রিষ্টাব্দে অনুষ্ঠিত এই সংস্থার প্রথম অধিবেশনের স্মরণে প্রতিবছর ২৬ জানুয়ারি তারিখে বিশ্বব্যাপী 'আন্তর্জাতিক শুল্ক দিবস' পালিত হয়।
ঠাকুর বলদেব সিং

ঠাকুর বলদেব সিং (১৮ জুন ১৯১৯ - ২৫ আগস্ট ২০০৮) জম্মুর লোকসভার সদস্য এবং জন সংঘের নেতা ছিলেন। তিনি ষষ্ঠ লোকসভায় নির্বাচিত হয়েছিলেন। ১৯৪৯ এবং ১৯৫২ সালে ভারতের সাথে জম্মু ও কাশ্মীরের একীকরণ এবং সংবিধানের ৩৭০ নং অনুচ্ছেদ বাতিল করার জন্য তিনি কারাগারে যান। তিনি জম্মু ও কাশ্মীর বিধানসভার সদস্যও ছিলেন।
ইমতিয়ার শামীম

ইমতিয়ার শামীম (জন্ম ১৩ ফেব্রুয়ারি ১৯৬৫) একজন বাংলাদেশী লেখক ও সাংবাদিক। তিনি দৈনিক আজকের কাগজ, দৈনিক ভোরের কাগজ, দৈনিক জনকণ্ঠ, দৈনিক আমাদের সময় ও দৈনিক সমকালে সাংবাদিক হিসেবে কাজ করেছেন। গল্প ও উপন্যাসে তিনি নতুন স্বতন্ত্র ধারার সৃষ্টি করেছেন। কথাসাহিত্যে অবদানের জন্য ২০২০ সালে তিনি বাংলা একাডেমি সাহিত্য পুরস্কার অর্জন করেন।
ইমতিয়ার শামীম ১৯৬৫ সালের ১৩ই ফেব্রুয়ারি সিরাজগঞ্জ জেলার উল্লাপাড়া উপজেলার রামগাঁতী গ্রামে জন্মগ্রহণ করেন। তার পিতার নাম ওসমান চৌধুরী ও তার মাতার নাম হামিদা সুলতানা। ওসমান চৌধুরী একজন কবি ও শিক্ষাবিদ ছিলেন। শামীম সলপ উচ্চ বিদ্যালয় থেকে মাধ্যমিক এবং সিরাজগঞ্জ সরকারি কলেজ থেকে উচ্চ মাধ্যমিক পড়াশুনা শেষ করেন। এরপর তিনি রাজশাহী বিশ্ববিদ্যালয়ে সমাজবিজ্ঞান বিভাগে ভর্তি হন। সেখান থেকে ১৯৮৭ সালে স্নাতক (সম্মান) এবং ১৯৮৮ সালে স্নাতকোত্তর সম্পন্ন করেন। ১৯৮৮-১৯৮৯ সালে সর্বাধিক ভোটের ব্যবধানে রাজশাহী বিশ্ববিদ্যালয় কেন্দ্রীয় ছাত্র সংসদ রাকসু-র সাহিত্য সম্পাদক নির্বাচিত হন।
ছাত্রজীবন শেষে শামীম ১৯৯১ সালের এপ্রিলে তৎকালীন দৈনিক আজকের কাগজের উপ-সম্পাদক হিসেবে তার কর্মজীবন শুরু করেন। সাংবাদিকতা ছাড়াও তিনি বেসরকারি প্রতিষ্ঠান গণসাহায্য সংস্থার শিক্ষা ও সংস্কৃতি চর্চা কেন্দ্রে পরিবেশ সেক্টরের দায়িত্বে ছিলেন। ১৯৯৬ সালের বইমেলাতে তার প্রথম বই- এনজিও ভিত্তিক উপন্যাস 'ডানাকাটা হিমের ভেতর' প্রকাশিত হয়; ঐ বছরেই গণসাহায্য সংস্থা থেকে পদত্যাগ করেন তিনি। পরবর্তীকালে তিনি দৈনিক ভোরের কাগজ, দৈনিক জনকণ্ঠ, দৈনিক সমকাল এবং দৈনিক আমাদের সময়সহ কয়েকটি সংবাদপত্রে কাজ করেছেন। তিনি "সাপ্তাহিক ২০০০"-এর ডেপুটি এডিটর হিসেবেও কাজ করেছেন। বর্তমানে তিনি দৈনিক প্রতিদিনের বাংলাদেশ পত্রিকায় উপ-সম্পাদক হিসেবে কর্মরত আছেন। তিনি বিভিন্ন জাতীয় দৈনিক ও সাপ্তাহিকে কলাম লিখে থাকেন।
বেগম আকতার কামাল

বেগম আকতার কামাল একজন বাংলাদেশী প্রাবন্ধিক ও শিক্ষাবিদ। তিনি ঢাকা বিশ্ববিদ্যালয়ের বাংলা বিভাগের অধ্যাপক ও সাবেক চেয়ারপার্সন। প্রবন্ধ ও গবেষণায় অবদানের জন্য তিনি ২০২১ সালে বাংলা একাডেমি সাহিত্য পুরস্কার অর্জন করেন। এছাড়া গবেষণা ও প্রবন্ধসাহিত্যে বিশেষ অবদানের জন্য তিনি ২০১৬ সালে অনন্যা সাহিত্য পুরস্কার অর্জন করেছেন।
আকতার কামাল ১৯৫২ সালের ২১ জুলাই চট্টগ্রামে জন্মগ্রহণ করেন। তার পিতা মােহাম্মদ ইয়াকুব আলী একজন সরকারি কর্মকর্তা ছিলেন এবং তার মাতা মজিদা বেগম। তিনি ১৯৬৭ সালে কামরুন্নেসা সরকারি স্কুল থেকে মাধ্যমিক এবং ১৯৬৯ সালে সেন্ট্রাল উইমেন্স কলেজ থেকে উচ্চ মাধ্যমিক পাস করেন। এরপর তিনি ঢাকা বিশ্ববিদ্যালয়ের বাংলা বিভাগ থেকে ১৯৭২ সালে স্নাতক এবং ১৯৭৩ সালে স্নাতকোত্তর ডিগ্রি অর্জন করেন। তিনি ১৯৯২ সালে "বিষ্ণু দে-র কবিমানস ও কাব্য" শীর্ষক গবেষণার জন্য পিএইচডি ডিগ্রি অর্জন করেন।
আকতার কামাল ১৯৭৬ সালের জুলাই মাসে জাহাঙ্গীরনগর বিশ্ববিদ্যালয়ের বাংলা বিভাগে প্রভাষক হিসেবে যোগদান করেন। ১৯৭৬ সালের অক্টোবর মাসে তিনি ঢাকা বিশ্ববিদ্যালয়ের বাংলা বিভাগে প্রভাষক হিসেবে যোগ দেন। ২০১৪ সালের জুলাই মাস থেকে ২০১৭ সালের জুন পর্যন্ত তিনি ঢাকা বিশ্ববিদ্যালয়ের বাংলা বিভাগের চেয়ারপার্সনের দায়িত্ব পালন করেন। ২০১৬ থেকে ২০১৭ সালে তিনি ঢাকা বিশ্ববিদ্যালয়ের কলা অনুষদের ভারপ্রাপ্ত ডিনের দায়িত্ব পালন করেন।
২০১৩ থেকে ২০১৮ সাল পর্যন্ত তিনি বাংলা একাডেমির কাউন্সিল সদস্য ছিলেন। ২০১৬ থেকে ২০১৭ সাল পর্যন্ত তিনি ঢাকা থেকে প্রকাশিত এশিয়াটিক সোসাইটি পত্রিকা এবং ২০১৪ থেকে ২০১৬ সাল পর্যন্ত আন্তর্জাতিক মাতৃভাষা ইনস্টিটিউট পত্রিকার সম্পাদনা পরিষদের সদস্য ছিলেন। ২০১৭ সাল থেকে তিনি ঢাকা বিশ্ববিদ্যালয়ের নজরুল গবেষণা কেন্দ্রের পরিচালকের দায়িত্ব পালন করছেন। এছাড়া তিনি নজরুল ইনস্টিটিউটের ট্রাস্টি বোর্ডের সদস্য।
চেন্নাইয়ের শহরতলি অঞ্চল

এটি চেন্নাই শহর এবং তার চারপাশে অবসস্থিত অঞ্চলগুলির তালিকা৷ শহরটিকে গঠনগতভাবে উত্তর, মধ্য, দক্ষিণ এবং পশ্চিম এই চারটি অঞ্চলে ভাগ করা যায়। উত্তর চেন্নাই মূলত একটি শিল্প প্রধান অঞ্চল, অবশ্য এখানে তুলনামূলক স্বল্প জনবসতি রয়েছে। মধ্য চেন্নাই সমগ্র চেন্নাই শহরের অর্থনৈতিক প্রাণকেন্দ্র এবং শহরের মূল অঞ্চল। দক্ষিণ এবং পশ্চিম চেন্নাই মূলত জনবসতিপূর্ণ অঞ্চল তবে বর্তমানে এই অঞ্চলগুলো খুব দ্রুত অর্থনৈতিক কেন্দ্রে পরিণত হচ্ছে। তথ্যপ্রযুক্তি কেন্দ্র এবং বিভিন্ন কোম্পানি থাকার কারণে এই এলাকা দ্রুত উন্নতিশীল। সড়ক যোগাযোগ এর মধ্যে উল্লেখযোগ্য হলো গ্র্যান্ড সাদার্ন ট্রাঙ্ক রোড, পুরাতন মহাবলীপুরম রোড এবং ৪৮ নং জাতীয় সড়ক।
চেন্নাই শহরতলির মধ্যে রয়েছে কাঞ্চীপুরম, তিরুভেলুর ও চেঙ্গলপট্টু জেলা৷ চেন্নাই জেলার সাথে পার্শ্ববর্তী উক্ত জেলাগুলির শহর একত্রে চেন্নাই মহানগর গঠন করে৷
আদতে ভৌগোলিকভাবে চেন্নাই মহানগর এলাকার অন্তর্ভুক্ত না হয়েও বেশকিছু শহরাঞ্চলকে নগর উন্নয়ন দপ্তরের অন্তর্ভুক্ত করা হয়েছে। ২০১১ খ্রিস্টাব্দের 25 শে আগস্ট তারিখে তৎকালীন চেন্নাইয়ের গৃহ ও নগর উন্নয়ন দপ্তর থেকে বিজ্ঞপ্তি জারি করে এই অঞ্চল গুলিকে বৃহত্তর ও চেন্নাইয়ের অংশীভূত করা হয়। বর্তমান মহানগর অঞ্চল ব্যতিরেকে পার্শ্ববর্তী শ্রীপেরুম্বুদুর, কেলমবক্কম, তিরুভেলুর এবং মহাবলীপুরম অঞ্চলগুলির সার্বিক অন্যদিকে মাথায় রেখে ১৯৭৩-৭৪ খ্রিস্টাব্দের বিজ্ঞাপিত বিষয়বস্তুর কিঞ্চিৎ পরিবর্তন করা হয়।
আনটিল উই মিট অ্যাগেইন (টিভি ধারাবাহিক)

আনটিল উই মিট অ্যাগেইন (থাই : ด้าย แดง ซี รี ส์; ; lit. "দ্য রেড" থ্রেড ২০১৯-২০২০ অন্যতম জনপ্রিয় থাই বিএল টিভি সিরিজ। (Fluke) এবং Thitiwat Ritprasert (Ohm) অভিনীত এবং নিউ সিওয়াজ সাওয়াতমানিকুল পরিচালিত এই সিরিজটির প্রিমিয়ার থাইল্যান্ডে হয়েছিল এবং লাইন টিভিতে পুনঃসম্প্রচারিত হয়েছিলো ৯ নভেম্বর ২০১৯ থেকে ১ মার্চ ২০২০ সালে প্রচারিত হয়েছিল। "LazySheep" এর "রেড" থ্রেড উপন্যাসের উপর ভিত্তি করে সিরিজটি তৈরি করা হয়। গল্পটি বর্তমান সময়কালে বিশ্ববিদ্যালয়ে অধ্যয়নরত দুই শিক্ষার্থীর সম্পর্কে, যারা আবিষ্কার করেছেন যে- তারা আত্মহত্যা করেছেন এমন দুই অতীত প্রেমিকের পুনর্জন্মিত আত্মা।
সিরিজটি আন্তর্জাতিকভাবে বিশেষত দক্ষিণপূর্ব এশিয়া এবং ল্যাটিন
আমেরিকার দৃষ্টি আকর্ষণ করেছে। ২০২০ সালের ৭ মে, পরিচালক New Siwaj Sawatmaneekul (নিউ সিওয়াজ সাওয়াতমানিকুল) এবং লেখক LazySheep নিশ্চিত করেছেন যে, "Between Us" নামক একটি পার্শ্ব গল্পের উপর ভিত্তি করে একটি নতুন সিরিজ হবে।
https://mydramalist.com/33506-until-we-meet-again-the-series
TV {| </ iii> লাইন টিভি <Niki> (পুনরাবৃত্তি)}
মোল্লা-মোস্তফা জামে মসজিদ

১৮৮৮ সালে মসজিদটি পারিশিয়ানদের দ্বারা আচ্ছাদিত ছিল। রুশের একটি বোর্ড নভেম্বর ১৮, ১৯৯০ সালে মসজিদ এবং তাদের ইমামদের তালিকা করে, এবং তা পুনরায় চালু করা হয়।
নাগরপুর সরকারি কলেজ

নাগরপুর সরকারি কলেজ বাংলাদেশের টাঙ্গাইল জেলার নাগরপুর উপজেলার অন্তর্গত একটি সরকারি শিক্ষা প্রতিষ্ঠান। কলেজটি উপজেলার প্রণকেন্দ্রে অবস্থিত।
কলেজটি ১৯৬৬ সালের উচ্চ মাধ্যমিক কলেজ হিসেবে থানা সদরে প্রতিষ্ঠিত হয়, (মানবিক ও বাণিজ্য কোর্সে) ১৯৬৯-৭০ শিক্ষাবর্ষে বি.এ (পাস) কোর্স-এ স্নাতক শ্রেনী খোলা হয়।১৯৭০-৭১ শিক্ষাবর্ষে উচ্চ মাধ্যমিক পর্যায়ে বিজ্ঞান এবং ১৯৮১-৮২ শিক্ষা বর্ষে বি.এস-সি (পাস) কোর্স খোলা হয়। ০১/০৭/১৯৮৫ তারিখে কলেজটিকে জাতীয়করণ করা হয়।
কর বিবৃতি

কর বিবৃতি হচ্ছে এমন বিবৃতি যা আয়কর এবং জাতীয় বীমার অর্থ প্রদানের বিস্তারিত বিবরণ যুক্তরাজ্যের প্রত্যেক করদাতার কাছে বার্ষিক পাঠানো হবে। ২০১৪ সালে এটি চালু হওয়ার কথা ছিল।
২০১২ সালে বেন গুমার বার্ষিক করের বিবৃতি প্রস্তাব করেন, যার উদ্দেশ্য ছিল প্রতি বিভাগে করদাতাদের দেওয়া বছরে যে পরিমাণ অর্থ প্রদান করা হয় তার অনুপাতে। শ্রম সাংসদ ক্রিস ব্রায়ান্ট নীতিগতভাবে এটিকে স্বাগত জানালেও এই ভিত্তিতে বিরোধিতা করেছিলেন যে পরিসংখ্যানগুলি আসল পরিসংখ্যান নয়। ওয়াল স্ট্রিট জার্নাল যুক্তরাজ্যে এবং মার্কিন যুক্তরাষ্ট্রে সংবাদমাধ্যমের কাছে গুমারের প্রস্তাবটি অনুকূলভাবে গৃহীত হয়েছিল এটি ২০১২ সালের বাজেটে অন্তর্ভুক্ত করা হয়েছিল এবং ২০১৪ সালে জর্জ ওসবার্ন এটিকে "একটি চমৎকার ধারণা" হিসাবে অভিহিত করার কারণে অন্তর্ভুক্ত করা হয়েছিল। করদাতা জোট পরবর্তীতে গুমারকে তাদের 'পিন-আপ অফ দ্য মাস' হিসেবে সম্মানিত করে। এছাড়াও এটি প্রধানমন্ত্রীর সমর্থনও পেয়েছে।
একটি বিচ্ছেদের মাধ্যমে দেখা গেছে যে ২০১২ সালে £২৫,৫০০ পাউন্ড বেতনের এবং £৫,৯৭৯ ট্যাক্স প্রদানকারী ব্যক্তির জন্য:
মির্জাপুর সরকারি কলেজ

শহীদ ভবানী প্রসাদ সাহা সরকারি কলেজ (পূর্বে: মির্জাপুর সরকারি কলেজ) বাংলাদেশের টাঙ্গাইল জেলার মির্জাপুর উপজেলার অন্তর্গত একটি সরকারি শিক্ষাপ্রতিষ্ঠান। এটি ১৯৭০ সালে প্রতিষ্ঠিত হয়।
কলেজটি ১৯৭২ সালে উচ্চ মাধ্যমিক কলেজ হিসেবে প্রতিষ্ঠিত হয়, ১৯৭৫ সালে বি.এ (পাস) কোর্স ও ২০১২ সালে স্নাতক শ্রেনী খোলা হয়। ০১/৬৭/১৯৮৪ তারিখে কলেজটিকে প্রথম এমপিওভুক্ত করা হয়।
দৃক পিকচার লাইব্রেরি

দৃক পিকচার লাইব্রেরি বাংলাদেশের একটি আলোকচিত্র প্রতিষ্ঠান। এটি ঢাকায় অবস্থিত।
১৯৮৯ সালে বাংলাদেশি লেখক এবং আলোকচিত্রগ্রাহক শহিদুল আলম এবং লেখিকা ও নৃতত্ত্ববিদ রাহনুমা আহমেদ "দৃক পিকচার লাইব্রেরি" গড়ে তোলেন। প্রতিষ্ঠানটির লক্ষ্য ছিল সংখ্যাগরিষ্ঠ এই বিশ্বে স্থানীয় আলোকচিত্রীগ্রাহীদের জন্য একটি প্ল্যাটফর্ম তৈরি করা। "দৃক" শব্দটি সংস্কৃত শব্দ যার অর্থ দৃষ্টি। দৃক ওয়েব বিকাশ, ভিডিও নির্মাণ, মুদ্রণ উৎপাদন এবং প্রদর্শনীসহ মিডিয়া সেবা প্রদান করে।
১৯৯৮ সালে দক্ষিণ এশিয়ার আলোকচিত্রগ্রাহীদের জন্য "পাঠশালা" নামে একটি প্রতিষ্ঠান তৈরি করা হয় এবং "ছবি মেলা" নামে আলোকচিত্রগ্রাহীদের জন্য একটি মেলার আয়োজন করা হয় যা দক্ষিণ এশিয়াতে এই ধরনের প্রথম মেলা। দৃক বাংলাদেশে একটি মানবাধিকার নেটওয়ার্ক "বাংলারাইটস" এবং স্বাধীন সংবাদ সংস্থা "দৃকনিউজ" স্থাপন করে। দৃকনিউজ একটি স্বাধীন সংবাদ সংস্থা যা ব্যাপকভাবে নাগরিক সাংবাদিকদের ব্যবহার করে। বৈশ্বিক দক্ষিণ অঞ্চল থেকে আগত আলোকচিত্রগ্রাহকদের কাজ প্রচার এবং ন্যায্য বাণিজ্যের আলোকচিত্র প্রচারের জন্য, দৃক "মেজোরিটি ওয়ার্ল্ড" নামে একটি ছবি গ্রন্থাগার ও এজেন্সি স্থাপন করে। এটি বাংলাদেশের রাজধানী ঢাকায় অবস্থিত, কিন্তু ভারত ও যুক্তরাজ্যে এর শাখা অফিস রয়েছে।
আলোকচিত্র উৎসব আয়োজনের জন্য, দৃক ২০০৫-২০০৭ সালে প্রিন্স ক্লজ ফান্ড থেকে অনুদান পেয়েছিল।
ধনবাড়ী সরকারি ডিগ্রী কলেজ

ধনবাড়ী সরকারি ডিগ্রী কলেজ বাংলাদেশের টাঙ্গাইল জেলার ধনবাড়ী উপজেলার অন্তর্গত একটি সরকারি শিক্ষা প্রতিষ্ঠান।
কলেজটি ১৯৬৭ সালে উচ্চ মাধ্যমিক কলেজ হিসেবে প্রতিষ্ঠিত হয়, ১৯৬৮ সালে বি.এ(পাস) কোর্স ও ১৯৭০ সালে স্নাতক শ্রেনী খোলা হয়। তারিখে কলেজটিকে প্রথম এমপিওভুক্ত করা হয়।
Photo
বাংলাদেশী ২৫ পয়সা

পঁচিশ পয়সা হল বাংলাদেশী টাকার ছোট শ্রেণীর মুদ্রা। পঁচিশ পয়সার ধাতব মূদ্রা সর্বপ্রথম প্রকাশিত হয় ১৯৭৩ সালে। বর্তমানে বাংলাদেশে পঁচিশ পয়সার ব্যবহার নেই।
বাংলাদেশে ১৯৭১ সালে মহান মুক্তিযুদ্ধ হওয়ার আগ পর্যন্ত পাকিস্তানি রুপি ছিল দেশটির প্রচলিত মুদ্রা। বাংলাদেশ স্বাধীনতা অর্জনের পর ১৯৭২ সালের ৪ঠা মার্চ সর্বপ্রথম বাংলাদেশী মুদ্রার প্রচলন শুরু হয়। সরকারি মুদ্রার নাম রাখা হয় টাকা, পরবর্তীতে টাকাকে প্রকাশের চিহ্ন বা সংকেত হিসাবে "৳" কে নির্ধারণ করা হয়। টাকার সর্বনিম্ন একক নির্ধারণ করা হয় এক টাকা। আর এক টাকার শতাংশকে পয়সা নামে অভিহিত করা হয়। অর্থাৎ ৳১ সমান ১০০ পয়সা। ১৯৭৩ সালে ৫ পয়সা, ১০ পয়সা, ২৫ পয়সা ও ৫০ পয়সার প্রচলন শুরু হয়।
পঁচিশ পয়সার মুদ্রার নকশার অভিমুখদিকে ছিল বাংলাদেশের জাতীয় প্রতীক। জাতীয় প্রতীকের কেন্দ্রে রয়েছে পানিতে ভাসমান একটি শাপলা ফুল, শাপলা ফুলটিকে বেষ্টন করে আছে ধানের দুটি শীষ। চূড়ায় পাটগাছের পরস্পরযুক্ত তিনটি পাতা এবং পাতার উভয় পার্শ্বে দুটি করে মোট চারটি তারকা।
এই মুদ্রার ১৯৭৩ সালে প্রকাশিত নকশার বিপরীতভাগে উপরের দিকে বাংলাদেশের নাম এবং সাল ছিল। এরপর মাঝখানে রুই মাছের ছবি ছিল। নিচের দিকে মুদ্রাটির মান অঙ্কে লেখা ও ভাষায় লেখা ছিল।
এই মুদ্রার ১৯৭৪ সালে প্রকাশিত নকশার বিপরীতভাগে উপরের দিকে বাংলাদেশের নাম এবং সাল ছিল। এরপর মাঝের অংশে রুই মাছ, ডিম, দুটি কলা এবং স্কোয়াশের ছবি ছিল। ছবির নিচে বাংলায় লেখা ছিল "সবার জন্য খাদ্য"। নিচের দিকে মুদ্রাটির মান অঙ্কে লেখা ও ভাষায় লেখা ছিল।
এই মুদ্রার ১৯৭৭ সালে প্রকাশিত নকশার বিপরীতভাগে উপরের দিকে বাংলাদেশের নাম ছিল। এরপর মাঝের অংশে বেঙ্গল টাইগারের ছবি ছিল। ছবির দুপাশ দিয়ে সাল লেখা ছিল। নিচের দিকে মুদ্রাটির মান অঙ্কে লেখা ও ভাষায় লেখা ছিল।
নকশার পরিবর্তনের সাথে সাথে পঁচিশ পয়সার মুদ্রার বৈশিষ্ট্যগত কিছু পরিবর্তন করা হয়। এগুলো হলঃ
আবুল ইউসর আল বাজদাবি

আবুল ইউসর আল-বাজদাবি (, ইংরেজি : "Abu al-Yusr al-Bazdawi") সন্মানজনক উপাধি "সদরুল ইসলাম" - তিনি ছিলেন একাদশ শতাব্দীর শেষ দিকের সমরকন্দের মধ্য এশিয়ার একজন প্রখ্যাত হানাফি-মাতুরিদি পণ্ডিত এবং কাজি (বিচারক) । একাধিক সুপরিচিত হানাফী পণ্ডিতদের কাছে তিনি শিক্ষক হিসাবে বিশেষ পরিচিত ছিলেন । যেমন- নাজমুদ্দিন আবু হাফস ওমর আন-নাসাফি এবং' আলাউদ্দিন সমরকন্দি (যিনি আল-কাসানীর শিক্ষক ছিলেন)।
আবুল ইউসর মুহাম্মদ বিন মুহাম্মদ বিন আল-হোসাইন বিন 'আবদুল করিম বিন মুসা বিন মুজাহিদ আন-নাসাফি আল-বাজদাবি
'আল-বাজদাবী' সব্দটি ইঙ্গিত দেয় যে , তিনি বা তাঁর পরিবার বাসাদা বা বাজদাওয়া-তে জন্মগ্রহণ করেছিলেন,আর এটি নাসাফ এবং বুখারার মাঝামাঝি অবস্থানে কেল্লাসমেত ছোট একটি শহর ।
তিনি "ফখরুল ইসলাম আবুল হাসান আল-বাজদাবি"-এর ছোট ভাই, "কানজুল উসুল" এর লেখক, যা "উসুল আল-বাজদাবী" নামে খ্যাত ।
তিনি প্রায় ৪২১ হিজরি (১০৩০ খ্রিস্টাব্দ) জন্মগ্রহণ করেন । তিনি তার বাবার কাছ থেকে ইসলামি ধর্মতত্ত্ব মতবাদ মাতুরিদি শাখায় প্রাথমিক শিক্ষা লাভ করেন । তাঁর দাদা আবু মুহাম্মদ 'আবদুল করিম বিন মুসা আল-বাজদা্বি (মৃত্যু: ৩৯০ হিজরি / ১০০০-১০০১ খ্রিস্টাব্দ), যিনি আল-মাতুরিদির প্রত্যক্ষ ছাত্র ছিলেন এবং তাঁর বড় ভাই "ফখরুল ইসলাম 'আলী বিন মুহাম্মদ আল-বাজদাবী" (মৃত্যু: ৪৮২-৪৮৩ হি / ১০৮৯-১০৯০ খ্রি।) হানাফি আলেমদের নেতৃত্ব দিয়েছিলেন এবং অনেক বই রচনা করেছিলেন ।
তার শিক্ষার্থীদের মধ্যে উল্লেখযোগ্য হলেন: "আবু হাফস নাজমুদ্দিন ওমর আন-নাসাফি", এবং "আলাউদ্দিন সমরকন্দি" (যিনি আলাউদ্দিন আল-কাসানীর শিক্ষক ছিলেন)
সমরকন্দে ম্যাজিস্ট্রেট হিসাবে কিছুকাল দায়িত্ব পালন করার পরে অবশেষে তিনি বুখারায় চলে যান এবং সেখানে তিনি ৪৯৩ হিজরি মুতাবেক ১১০০ খ্রিস্টাব্দে মৃত্যুবরণ করেন ।
উইজডেন শতাব্দীর সেরা ক্রিকেটার

"উইজডেন" শতবর্ষ সেরা ক্রিকেটার হলেন পাঁচজন ক্রিকেটার, যাদেরকে ২০ শতকে "উইজডেন ক্রিকেটারস অ্যালমেনাকের" নিযুক্ত ক্রিকেট বিশেষজ্ঞদের ১০০ সদস্যের প্যানেল দ্বারা নির্বাচিত বিশ শতকের সর্বাধিক বিশিষ্ট খেলোয়াড় হিসাবে বিবেচনা করা হয়েছিল। প্যানেলের ৯৭ জন পুরুষ এবং তিনজন মহিলা ("ইংলিশ মহিলা ক্রিকেটের দোয়েইন, নেত্তা রাইনবার্গ, পাকিস্তানি সাংবাদিক ফারেস্টেহ গাতী এবং বার্বাডিয়ান ভাষ্যকার দোনা সিমন্ডস") নির্বাচিত প্যানেলের প্রত্যেকে পাঁচটি করে ভোট দিয়ে সেরা পাঁচ খেলোয়াড় নির্বাচন করেন। ভোটের ক্রম অনুসারে, শতবর্ষ সেরা পাঁচ উইজডেন ক্রিকেটার হলেন:
প্যানেলের অনেকেই অভিযোগ করেছিলেন যে তাদের পাঁচটি ভোটের মধ্যে দুটি ভোট নষ্ট হবে, কারণ এগুলোই অবশ্যই ব্র্যাডম্যান এবং সোবার্সের পক্ষে গণনা করা হবে। "উইজডেনের" সম্পাদক ম্যাথু এঙ্গেল লিখেছেন যে তালিকার একমাত্র আসল ঘাটতি ছিল শীর্ষ পাঁচে ফাস্ট বোলারের অনুপস্থিতি। ১৯৭০ এর দশক থেকে কমপক্ষে ১৯৯০ এর দশকের মাঝামাঝি পর্যন্ত ফাস্ট বোলাররা ক্রিকেটে আধিপত্য বিস্তার করেছিল এবং ব্র্যাডম্যানকে মোকাবেলা করার জন্য ইংল্যান্ডের ফাস্ট বোলিং কৌশলের কারণে সর্বাধিক বিখ্যাত যুদ্ধ-পূর্ব টেস্ট সিরিজ, বডিলাইন বিতর্ক জাগিয়ে তুলেছিল। অস্ট্রেলিয়ান ফাস্ট বোলার ডেনিস লিলি প্যানেলস্টদের মধ্যে ১৯ জন দ্বারা নির্বাচিত হয়ে সামগ্রিক তালিকার যৌথভাবে ষষ্ঠ স্থানে রয়েছেন। প্রথম পাঁচে একমাত্র বিশেষজ্ঞ বোলার হলেন শেন ওয়ার্ন, যিনি লেগ স্পিনার ছিলেন। সেরা পাঁচের তালিকা প্রকাশিত হওয়ার সময়েও খেলা চালিয়ে যাওয়া একমাত্র খেলোয়াড় ছিলেন ওয়ার্ন।
নেপালি সেনাবাহিনী প্রধান

নেপালি সেনাবাহিনী প্রধান () হচ্ছে নেপালি সেনাবাহিনীর প্রধান কর্মকর্তার পদ। নেপালি সেনাবাহিনী ১৯৮৭ সালের আগ পর্যন্ত কোনো সামরিক কর্মকর্তাকে সেনাপ্রধান হিসেবে ব্যবহার করেনি কারণ নেপাল রাষ্ট্রটি এবং তার সামরিক বাহিনী সবসময়ই একটি রাজকীয় পরিবার দ্বারা পরিচালিত হতো।
প্রতি বছর প্রত্যেক সেনাবাহিনী প্রধান নিয়োগ পাবার সঙ্গে সঙ্গেই ভারতীয় সেনাবাহিনীর পূর্ণ জেনারেল পদবী লাভ করেন ভারত গমনের মাধ্যমে, এটা নেপালি সেনাবাহিনীর একটি রীতি।
জেনারেল সিংহ প্রতাপ শাহ ছিলেন নেপালি সেনাবাহিনীর প্রথম সেনাপ্রধান যিনি ১৯৭৯ সালের ১৫ মে থেকে ১৯৮৩ সালের ১৫ মে পর্যন্ত দায়িত্ব পালন করেন, এই ব্যক্তির আগে নেপালি সেনাবাহিনীর সর্বোচ্চ পদ নেপালি সেনাবাহিনীর সর্বাধিনায়ক হিসেবে পরিচিত ছিলো।
নেপালি সেনাবাহিনীর ইতিহাস অনেক পুরোনো (১৭৬২ সালে এই বাহিনী গঠিত হয়েছিলো); আর নেপাল কখনোই ব্রিটিশদের উপনিবেশ ছিলোনা বিধায় তাদের সেনাবাহিনীর ভেতরে ব্রিটিশদের শৈলী আসেনি। নেপালিরা ভারতীয় সেনাবাহিনীর অনুকরণে চলা শুরু করে ১৯৬০-এর দশক থেকে যদিও নেপালিরা তাদের সামরিক বাহিনীতে ইংরেজি ভাষার অনুপ্রবেশ করায়নি, তারা নেপালি ভাষাতেই সব কিছু করতো, তাদের পদবীগুলোও ভারতীয় সেনাবাহিনীর অনুকরণে গঠিত হচ্ছিলো ধীরে ধীরে কিন্তু তারা এক্ষেত্রেও ইংরেজি নামের পরিবর্তে নেপালি নাম ব্যবহার করা শুরু করে দেয়, যেমনঃ তারা মেজর পদবীকে বলে সেনানী, কর্নেলকে বলে মহাসেনানী ইত্যাদি। ১৯৬০-এর দশকে নেপালিরা চিন্তা করা শুরু করে যে রাজকীয় সেনা-অধিনায়কদেরকে বাদ দিয়ে সেনাবাহিনীর ভেতরে সামরিক প্রশিক্ষিত কর্মকর্তা প্রবেশ করাতে হবে, এ উদ্দেশ্যে নেপালের পক্ষ থেকে ১৯৫০-এর দশক থেকে যুক্তরাজ্যের স্যান্ডহার্স্ট এবং ভারতীয় সামরিক একাডেমীতে তরুণ পাঠানো শুরু হয়ে যায়। ১৯৮৭ সালের আগ পর্যন্ত নেপালের একজন রাজকীয় পরিবারের সদস্য নেপালি সেনাবাহিনীর প্রধান হিসেবে দায়িত্ব পালন করতেন, তারা নেপালি রাজকীয় যোদ্ধা পরিবারের উঁচু পর্যায়ের সদস্য হতেন। ২০০৬ সালে নিয়োগপ্রাপ্ত জেনারেল রুকমানগাদ কাটাওয়াল ছিলেন ভারতীয় সামরিক একাডেমীতে ১৯৬০-এর দশকের শেষের দিকে প্রশিক্ষিত প্রথম কর্মকর্তা যিনি নেপালের সেনাপ্রধান পদে আসীন হন। ১৯৮৭ সালের ১৫ই মে তারিখে নিয়োগপ্রাপ্ত সেনাবাহিনী প্রধান জেনারেল শতজিৎ রানা ব্রিটেনের স্যান্ডহার্স্ট সামরিক প্রশিক্ষণ কেন্দ্র থেকে প্রশিক্ষিত ছিলেন, এই ব্যক্তিই ছিলেন নেপালের প্রথম সেনাপ্রধান যিনি যুক্তরাজ্য থেকে প্রশিক্ষিত।
কমপক্ষে ৩৮ বছর চাকরি করেছেন এমন ব্যক্তিকে নেপালের প্রধানমন্ত্রী সেনাপ্রধান হিসেবে নিয়োগ দেন (২০১১ সালের আগ পর্যন্ত এই নীতি ছিলোনা)। নেপালি সেনাপ্রধানের দায়িত্ব হচ্ছে নেপালি সেনাবাহিনীর প্রধান অধিনায়ক হিসেবে দায়িত্ব পালন করা, এছাড়া তিনি নেপালের প্রতিরক্ষা মন্ত্রীর একজন উপদেষ্টা হিসেবেও কাজ করতে পারেন তবে তার মূল দায়িত্ব নেপালি সেনাবাহিনীর অধিনায়কত্ব করা। নেপালি সেনাপ্রধান সামরিক আইন জারীর চেষ্টা করলে বা নেপালের সরকারের প্রতি বিদ্বেষমূলক আচরণ করলে চাকরিচ্যুত হবেন। নেপালি সেনাপ্রধানের অধীনে দুইজন বা তিনজন কিংবা কোনো কোনো ক্ষেত্রে চারজন লেফটেন্যান্ট জেনারেল বা রথী থাকবেন; এদের নিয়োগের মধ্যে একজন উপ-প্রধান সেনাপতি থাকবেন আর একজন থাকবেন সহকারী প্রধান সেনাপতি হিসেবে। নেপালি সেনাবাহিনী প্রধানরা সর্বোচ্চ তিনবছর মেয়াদে সেনাপ্রধান নির্বাচিত হন এবং এরপরে সেনাবাহিনী থেকে অবসরে যান কিংবা সেনাপ্রধান ব্যক্তির বয়স ৬১ বছর হয়ে গেলে সেনাবাহিনী থেকে অবসর গমন করবেন - এই রূপ নীতি আছে।
বাংলাদেশী ১০ পয়সা

দশ পয়সা হল বাংলাদেশী টাকার ছোট শ্রেণীর মুদ্রা। দশ পয়সার ধাতব মূদ্রা সর্বপ্রথম প্রকাশিত হয় ১৯৭৩ সালে। বর্তমানে বাংলাদেশে দশ পয়সার ব্যবহার নেই।
বাংলাদেশে ১৯৭১ সালে মহান মুক্তিযুদ্ধ হওয়ার আগ পর্যন্ত পাকিস্তানি রুপি ছিল দেশটির প্রচলিত মুদ্রা। বাংলাদেশ স্বাধীনতা অর্জনের পর ১৯৭২ সালের ৪ঠা মার্চ সর্বপ্রথম বাংলাদেশী মুদ্রার প্রচলন শুরু হয়। সরকারি মুদ্রার নাম রাখা হয় টাকা, পরবর্তীতে টাকাকে প্রকাশের চিহ্ন বা সংকেত হিসাবে "৳" কে নির্ধারণ করা হয়। টাকার সর্বনিম্ন একক নির্ধারণ করা হয় এক টাকা। আর এক টাকার শতাংশকে পয়সা নামে অভিহিত করা হয়। অর্থাৎ ৳১ সমান ১০০ পয়সা। ১৯৭৩ সালে ৫ পয়সা, ১০ পয়সা, ২৫ পয়সা ও ৫০ পয়সার প্রচলন শুরু হয়।
দশ পয়সার মুদ্রার ক্ষেত্রে ১৯৭৩ সালের প্রথম প্রচলনের পর থেকে এই মুদ্রার তিন ধরনের নকশা দেখা যায়। তিন ধরনের নকশার প্রতিটির অভিমুখদিকে ছিল বাংলাদেশের জাতীয় প্রতীক। জাতীয় প্রতীকের কেন্দ্রে রয়েছে পানিতে ভাসমান একটি শাপলা ফুল, শাপলা ফুলটিকে বেষ্টন করে আছে ধানের দুটি শীষ। চূড়ায় পাটগাছের পরস্পরযুক্ত তিনটি পাতা এবং পাতার উভয় পার্শ্বে দুটি করে মোট চারটি তারকা।
১৯৭৩ সালে ২৩ মিলিমিটার ব্যাসের এই কয়েনের ওজন ছিল ১.৯৮ গ্রাম। এর এক পাশে পানপাতা ও অন্য পাশে ছিল শাপলা ফুল। ১৯৭৪ সালে নকশা বদলে এক পাশে সবুজ বিপ্লব স্লোগান এবং সংশ্লিষ্ট লোগো ব্যবহার করা হয়। ১৯৭৭ সালে নকশা পুনরায় পরিবর্তন করে এক পাশে দুই সন্তানবিশিষ্ট একটি পরিবারের ছবি আনা হয়। ১৯৮১ সালে এই মুদ্রার ব্যাস কমিয়ে ২২ মিলিমিটার এবং ওজন কমিয়ে ১.৩৯ গ্রাম করা হয়।
নকশার পরিবর্তনের সাথে সাথে দশ পয়সার মুদ্রার বৈশিষ্ট্যগত কিছু পরিবর্তন করা হয়। এগুলো হলঃ
নেকলেস (চলচ্চিত্র)

নেকলেস হল একটি জনপ্রিয় বাংলা চলচ্চিত্র যা পরিচালনা করেন দিলীপ নাগ। এই চলচ্চিত্রটি ১৯৬১ সালে ভি. এম. এন. প্রোডাকশান প্রাঃ লিঃ ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন আলি আকবর খান। এই চলচ্চিত্রটির মুখ্য চরিত্রে অভিনয় করেন উত্তম কুমার, সুনিতা, ছবি বিশ্বাস, তরুণ কুমার।
ফুটবল ক্লাব স্লাভেন বেলুপো

নগোমেতনি ক্লুব স্লাভেন বেলুপো (, ; এছাড়াও ফুটবল ক্লাব স্লাভেন বেলুপো, এফসি স্লাভেন বেলুপো অথবা শুধুমাত্র স্লাভেন বেলুপো নামে পরিচিত) হচ্ছে কোপ্রিভনিৎসা ভিত্তিক একটি ক্রোয়েশীয় পেশাদার ফুটবল ক্লাব। এই ক্লাবটি বর্তমানে ক্রোয়েশিয়ার শীর্ষ স্তরের ফুটবল লীগ ক্রোয়েশীয় প্রথম ফুটবল লীগে খেলে। এই ক্লাবটি ১৯০৭ সালের জুন মাসে প্রতিষ্ঠিত হয়েছে। স্লাভেন বেলুপো তাদের সকল হোম ম্যাচ কোপ্রিভনিৎসার খ্রভাতস্কি স্তাদিওন ইভান কুশেক-আপাশে খেলে থাকে; যার ধারণক্ষমতা হচ্ছে ৩,১৩৪। বর্তমানে এই ক্লাবের ম্যানেজারের দায়িত্ব পালন করছেন তোমিস্লাভ স্তিপিচ এবং সভাপতির দায়িত্ব পালন করছেন খ্রভয়ে কোলারিচ। ক্রোয়েশীয় রক্ষণভাগের খেলোয়াড় ভিঙ্কো মেজিমোরেৎস এই ক্লাবের অধিনায়কের দায়িত্ব পালন করছেন।
ফুটবল ক্লাব ভারাজদিন

নগোমেতনি ক্লুব ভারাজদিন (, ; এছাড়াও ফুটবল ক্লাব ভারাজদিন, এফসি ভারাজদিন অথবা শুধুমাত্র ভারাজদিন নামে পরিচিত) হচ্ছে ভারাজদিন ভিত্তিক একটি ক্রোয়েশীয় পেশাদার ফুটবল ক্লাব। এই ক্লাবটি বর্তমানে ক্রোয়েশিয়ার শীর্ষ স্তরের ফুটবল লীগ ক্রোয়েশীয় প্রথম ফুটবল লীগে খেলে। এই ক্লাবটি ২০১২ সালের ১লা জুলাই তারিখে প্রতিষ্ঠিত হয়েছে। এফসি ভারাজদিন তাদের সকল হোম ম্যাচ ভারাজদিনের স্তাদিওন আঞ্জেলকো খেরয়াভেৎসে খেলে থাকে; যার ধারণক্ষমতা হচ্ছে ১০,৮০০। বর্তমানে এই ক্লাবের ম্যানেজারের দায়িত্ব পালন করছেন সামির তোপলাক এবং সভাপতির দায়িত্ব পালন করছেন স্তিয়েপান সভেক। ক্রোয়েশীয় রক্ষণভাগের খেলোয়াড় মার্কো স্তোলনিক এই ক্লাবের অধিনায়কের দায়িত্ব পালন করছেন।
দ্য রিজিওনাল টাইমস অব সিন্ধ

দ্য রিজিওনাল টাইমস অব সিন্ধ, হায়দরাবাদ ও করাচি থেকে একসাথে প্রকাশিত একটি দৈনিক পত্রিকা। এটি পাকিস্তানের সিন্ধুদের একমাত্র আঞ্চলিক ইংরেজি দৈনিক। এটি প্রতিষ্ঠা করেছিলেন কাজী সাঈদ আকবর।
দৈনিক দুনিয়া

দৈনিক দুনিয়া ( ) পাকিস্তানের একটি উর্দু দৈনিক পত্রিকা। এটি লাহোর থেকে জাতীয় যোগাযোগ পরিষেবা কর্তৃক ২০১২ সালের ৩ সেপ্টেম্বর চালু করা হয়েছিল। এটি করাচি, লাহোর, ফয়সালাবাদ, গুজরানওয়ালা, মুলতান, কোয়েটা এবং সারগোদা থেকে একসাথে প্রকাশিত হয়। 
এর মালিক মিয়া আমির মাহমুদ, যিনি দুনিয়া নিউজ এবং লাহোর নিউজ এইচডি এরও মালিক।
ফুটবল ক্লাব ইস্ত্রা ১৯৬১

নগোমেতনি ক্লুব ইস্ত্রা ১৯৬১ (, ; এছাড়াও ফুটবল ক্লাব ইস্ত্রা ১৯৬১, এফসি ইস্ত্রা ১৯৬১ অথবা শুধুমাত্র ইস্ত্রা ১৯৬১ নামে পরিচিত) হচ্ছে ইস্ত্রিয়া ভিত্তিক একটি ক্রোয়েশীয় পেশাদার ফুটবল ক্লাব। এই ক্লাবটি বর্তমানে ক্রোয়েশিয়ার শীর্ষ স্তরের ফুটবল লীগ ক্রোয়েশীয় প্রথম ফুটবল লীগে খেলে। এই ক্লাবটি ১৯৬১ সালে প্রতিষ্ঠিত হয়েছে। এফসি ইস্ত্রা তাদের সকল হোম ম্যাচ ইস্ত্রিয়ার স্তাদিওন আলদো দ্রসিনায় খেলে থাকে; যার ধারণক্ষমতা হচ্ছে ৯,৮০০। বর্তমানে এই ক্লাবের ম্যানেজারের দায়িত্ব পালন করছেন ইভান প্রেলেৎস। ক্রোয়েশীয় রক্ষণভাগের খেলোয়াড় মারিন গ্রুয়েভিচ এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, এফসি ইস্ত্রা এপর্যন্ত ৩টি শিরোপা জয়লাভ করেছে; যার মধ্যে ১টি ক্রোয়েশীয় দ্বিতীয় ফুটবল লীগ এবং ২টি ক্রোয়েশীয় তৃতীয় ফুটবল লীগ শিরোপা রয়েছে।
সুধীর নায়েক

সুধীর সখরাম নায়েক (; ; জন্ম: ২১ ফেব্রুয়ারি, ১৯৪৫) তৎকালীন ব্রিটিশ ভারতের বোম্বে এলাকায় জন্মগ্রহণকারী কোচ ও সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৭০-এর দশকের মাঝামাঝি সময়কালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে বোম্বে দলের প্রতিনিধিত্ব করেন সুধীর নায়েক। দলে তিনি মূলতঃ ডানহাতি ব্যাটসম্যান হিসেবে খেলতেন। ঘরোয়া ক্রিকেটে দীর্ঘসময় অবস্থান করেছেন। ক্রিকেটার, কোচ ও মাঠ তদারককারীর ভূমিকায় অবতীর্ণ হয়েছিলেন তিনি।
১৯৬৬-৬৭ মৌসুম থেকে ১৯৭৭-৭৮ মৌসুম পর্যন্ত সুধীর নায়েকের প্রথম-শ্রেণীর খেলোয়াড়ী জীবন চলমান ছিল। সাহসী চিত্তের অধিকারী ডানহাতি উদ্বোধনী ব্যাটসম্যান হিসেবে খেলতেন তিনি।
বোম্বে বিশ্ববিদ্যালয়ের পক্ষে খেলোয়াড়ী জীবন শুরু করেন। এরপর তিনি টাটা অয়েল মিলস দলের অধিনায়কের দায়িত্ব পালন করেন। ঐ দলের তিনি কর্মী ছিলেন। ক্রিকেটের পাশাপাশি অর্গ্যানিক কেমিস্টের দূর্লভ সংযোজন ঘটিয়েছেন। বোম্বেভিত্তিক রুপারেল কলেজ থেকে অর্গ্যানিক কেমিস্ট্রি বিষয়ে প্রথম শ্রেণীতে এমএসসি ডিগ্রিধারী হন।
বোম্বে দলের পক্ষে অসাধারণ ক্রীড়াশৈলী প্রদর্শন করেছিলেন সুধীর নায়েক। রঞ্জী ট্রফিতে ৪০.১০ গড়ে ২৬৮৭ রান তুলেন। তন্মধ্যে, ১৯৭৩-৭৪ মৌসুমে বরোদরার বিপক্ষে ব্যক্তিগত সর্বোচ্চ অপরাজিত ২০০ রান তুলেছিলেন। তাসত্ত্বেও তার সুখময় মুহূর্ত ছিল ১৯৭০-৭১ মৌসুমের রঞ্জী ট্রফিতে দলকে অপ্রত্যাশিতভাবে শিরোপা বিজয়ে নেতৃত্ব দেয়া। এ সময়ে দলের তারকা খেলোয়াড়গণ জাতীয় দলের সদস্যরূপে ওয়েস্ট ইন্ডিজে অবস্থান করছিলেন।
ভারতের পক্ষে টেস্ট খেলার পাশাপাশি বেশ কয়েকবছর রঞ্জী ট্রফিতে বোম্বে দলের অধিনায়কের দায়িত্বে ছিলেন।
সমগ্র খেলোয়াড়ী জীবনে তিনটিমাত্র টেস্ট ও দুইটিমাত্র একদিনের আন্তর্জাতিকে অংশগ্রহণ করেছেন সুধীর নায়েক। ৪ জুলাই, ১৯৭৪ তারিখে বার্মিংহামে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ২৭ ডিসেম্বর, ১৯৭৪ তারিখে সফরকারী ওয়েস্ট ইন্ডিজ দলের বিপক্ষে সর্বশেষ টেস্টে অংশ নেন তিনি।
১৯৭৪ সালে ইংল্যান্ড গমনার্থে তাকে দলে নেয়া হয়। এ সফরে ব্যাটিং উদ্বোধনের অন্যতম দাবীদার ছিলেন। উদ্বোধনী ব্যাটসম্যান হিসেবে দলে তিনজনকে অন্তর্ভুক্ত করা হয়। প্রথম-শ্রেণীর খেলাগুলোয় বেশ ভালো করেন। ৪০.৫৫ গড়ে ৭৩০ রান তুলেন তিনি। অবশেষে, এজবাস্টনে সিরিজের চূড়ান্ত টেস্টে তাকে দলে খেলানো হয়। কিন্তু তার প্রস্তুতি পর্বটি বেশ কঠিন পরিস্থিতি মোকাবেলান্তে হয়। লন্ডনের বিপনীবিতান থেকে মোজা চুরির দায়ে আদালতে নিয়ে আসা হয় ও জরিমানা ধার্য করা হয়। প্রথম ইনিংসে ৪ রান তুলেন। দ্বিতীয় ইনিংসে দলের পক্ষে সর্বোচ্চ ৭৭ রান তুললেও দলের পরাজয় রোধ করতে পারেননি তিনি।
দেশে ফিরে আরও দুই টেস্ট খেলেন। ওয়েস্ট ইন্ডিজের বিপক্ষে ৪৮, ৬, ০ ও ৬ রানের ইনিংস খেলার পর তাকে দলের বাইরে রাখা হয়।
ক্রিকেট খেলা থেকে অবসর গ্রহণের পরও ক্রিকেটের সাথে কোচ হিসেবে সম্পৃক্ত থাকেন। মুম্বইভিত্তিক নিজস্ব ন্যাশনাল ক্রিকেট ক্লাব থেকে পরবর্তীকালে জহির খান, ওয়াসিম জাফরসহ রাজেশ পাওয়ার, রাজু সুতার ও পরেশ মামব্রে’র ন্যায় খেলোয়াড় মুম্বইয়ের প্রতিনিধিত্ব করেছেন।
২০০৫ সাল থেকে ওয়াংখেড়ে ক্রিকেট স্টেডিয়ামে মাঠ কর্মকর্তার দায়িত্বে রয়েছেন। ২০১১ সালে ক্রিকেট বিশ্বকাপের চূড়ান্ত খেলায় পিচ ও মাঠের তদারকী করেন। বর্তমানে বিসিসিআইয়ের মাঠ ও পিচ কমিটির পশ্চিম অঞ্চলের মাঠ ও পিচ প্রস্তুতসহ দেখাশোনার দায়িত্ব পালন করছেন।
বিজয়নগরম জেলা

বিজয়নগরম জেলাটি ভারতের অন্ধ্রপ্রদেশ রাজ্যের উপকূলীয় অন্ধ্র বিভাগের নয়টি প্রশাসনিক জেলার মধ্যে অন্যতম;এর সদর দফতরটি বিজয়নগরম শহরে অবস্থিত। জেলাটি পূর্বদিকে শ্রীকাকুলাম জেলা দ্বারা, দক্ষিণ-পশ্চিমে ভেমুনিপট্টম শহর দ্বারা, দক্ষিণ-পূর্ব দিকে বঙ্গোপসাগর দ্বারা এবং উত্তর-পশ্চিমে ওড়িশা রাজ্যের দ্বারা সীমাবদ্ধ। ১৯৭৯ সালের ১লা জুন পার্শ্ববর্তী জেলা শ্রীকাকুলাম এবং বিশাখাপত্তনম থেকে কিছু অংশ বের করে নিয়ে এই জেলাটি গঠিত হয়েছিল। জেলাটির নামকরণ করা হয়েছে ভিজিয়ানাগ্রাম (বা বিজয়নগরম) দেশীয় রাজ্যের নামে (বিজয়া মানে বিজয় এবং নগরম মানে তেলুগুতে শহর)। এটি অন্ধ্র প্রদেশের সবচেয়ে কম জনবহুল জেলা।
জেলাটি মাওবাদী অধ্যুষিত রেড করিডরের একটি অংশ।
জেলাটি ১৭ -১৫' পূর্ব দ্রাঘিমাংশ এবং ১৯-১৫’ এবং পূর্ব দ্রাঘিমাংশের মধ্যে এবং ৮৩-০০’ পূর্ব অক্ষাংশ এবং ৮৩-৪৫’ পূর্ব অক্ষাংশের মধ্যে অবস্থিত। জেলার আয়ত্ন ৬,৫৩৯ বর্গকিলোমিটার (২৫২৫ বর্গ মাইল)।
জেলায় প্রধান প্রবাহিত নদীগুলি হ'ল নাগাবলী নদী, সুবর্ণমুখী নদী, বেগবতী নদী, চম্পাবতী নদী, গোস্তানি নদী এবং কান্দিভালাস নদী। জেলায় বড় কোন সেচ প্রকল্প নেই। ডেনকাডা অ্যানিকুট, থাটিপুডি বাঁধ, আন্দ্রা জলাধার প্রকল্প, বেগবতী অ্যানিকুট, সুরপাদু আনিখুট, সীতানগরম অ্যানিকুট, পেদা অঙ্কালাম অনিকট, ভোটেগেদা জলাধার প্রকল্প, প্যারাডী অনিকুট, থোটাপল্লি নিয়ন্ত্রক এবং ভেঙ্গালা রায়া সাগরম প্রকল্প প্রভৃতি বিভিন্ন মাঝারি সেচপ্রকল্প। এই প্রকল্পগুলি এবং অন্যান্য ছোট প্রকল্পগুলির আওতায় মোট ২৮৫,০৭৭ একর ভূমি সেচের অন্তর্গত।
ভিজিয়ানাগ্রাম জেলার জলবায়ুর বৈশিষ্ট্য প্রায় সারা বছর ধরে উচ্চ আর্দ্রতা এবং ভাল মৌসুমী বৃষ্টিপাত। ২০০৪ সালের হিসেবে সর্বাধিক তাপমাত্রা ছিল মে মাসে রেকর্ড করা ৩৯.৬০ ডিগ্রী সেন্টিগ্রেড এবং ন্যূনতম তাপমাত্রা ডিসেম্বর মাসে রেকর্ড করা ১৭.১০ ডিগ্রী সেন্টিগ্রেড।
২০১১ সালের জনগণনা অনুসারে, ভিজিয়ানাগ্রাম জেলার জনসংখ্যা ২,৩৪৪,৪৭৪ জন, যা প্রায় লাটভিয়া বা মার্কিন যুক্তরাষ্ট্রের নিউ মেক্সিকো রাজ্যের সমান। জনসংখ্যার হিসেবে এটি ভারতের ৬৪০টি জেলার মধ্যে ১৯৩তম স্থান অধিকার করে। জেলাটির জনসংখ্যার ঘনত্ব প্রতি বর্গকিলোমিটারে ৩৫৮ জন (৯৩০ জন / বর্গ মাইল)। ২০০১ - ২০১১ এর জনসংখ্যার বৃদ্ধির হার ছিল ৪.১৬%। ভিজিয়ানাগ্রামের লিঙ্গানুপাত প্রতি ১০০০ জন পুরুষের জন্য ১০১৬ জন মহিলা এবং সাক্ষরতার হার ৫৯.৪৯% 
সরকারি বিভাগের অধীনে জেলাতে মোট এগারোটি মন্দির রয়েছে।